open-index/open-wikipedia-markdown huggingface dataset:
കൊമ്പത്തുകടവ് പള്ളി

തൃശ്ശൂർ ജില്ലയിലെ പുത്തൻചിറ പഞ്ചായത്തിൽ പുത്തൻചിറയുടെ തെക്കെ ഭാഗത്ത്  കൊമ്പത്തുകടവിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **കൊമ്പത്തുകടവ് പള്ളി** (Kombathukadavu Church) അഥവ **സെന്റ് സേവ്യർസ് പള്ളി** (St: Xaviur's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. വിശുദ്ധ ഫ്രാൻസീസ് സേവ്യാറിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്. ഈ പ്രദേശത്തെ മുട്ടിക്ക എന്നും സേവിയൂർ എന്നും വിളിക്കാറുണ്ട്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള പുത്തൻചിറ ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

## പ്രധാന സ്ഥാപനങ്ങൾ

* സെന്റ് ജോർജ് സി.എച്ച്.എഫ് കോൺവെന്റ്
* സെന്റ് സേവിയേഴ്സ് എൽ.പി വിദ്യാലയം

## ചിത്രശാല

പ്രമാണം:Kombathukadavu Church - കൊമ്പത്തുകടവ് പള്ളി.jpg|കൊമ്പത്തുകടവ് പള്ളി


## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ കൊമ്പത്തുകടവ് പള്ളിയുടെ പ്രത്യേക പേജിലേക്ക്

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
ഗ്വാണ്ടനമേരാ

ലോക പ്രശസ്തമായ ഒരു സ്പാനിഷ് പാട്ടും,  ക്യൂബയിലെ ഏറ്റവും ശ്രദ്ധേയമായ ദേശഭക്തി ഗാനവുമാണ് **ഗ്വാണ്ടനമേരാ** (Guantanamera). ഇതിന്റെ സംഗീതവും, വരികളും രചിച്ചത് ഹൊസെയ്ത്തോ ഫെർണാണ്ടസ് ഡയസ് (സെപ്റ്റംബർ 5, 1908  - ഒക്ടോബർ 11, 1979) എന്ന ക്യൂബക്കാരനായ ഗായകനാണ്.    **ഗ്വാണ്ടനമേരാ** എന്ന വാക്കിന്റെ അർത്ഥം *ഗ്വണ്ടനാമോയിലെ പെൺകുട്ടി* എന്നാണ്. ഗ്വണ്ടനാമൊ ക്യൂബയിലെ ഒരു പ്രവിശ്യയാണ്. ഹൊസെയ്ത്തോ ഫെർണാണ്ടസ് ഡയസ് രചിച്ച വരികളിൽ ഇതിന്റെ റിഫ്രൈൻ (refrain) മാത്രം നിലനിർത്തി പിന്നീട് ഹോസെ മാർട്ടിയുടെ കവിതകളിലെ വരികൾ ചേർത്തുണ്ടാക്കിയതാണ് ഈ ഗാനത്തിന്റെ ഔദ്യോഗിക രൂപം. ഹോസെ മാർട്ടിയുടെ വരികളായത്കൊണ്ട് ഈ ഗാനത്തിന് ക്യൂബയിൽ ദേശീയഗീതത്തിനു തുല്യമായ (ഭാരതത്തിൽ വന്ദേ മാതരം പോലെ) സ്ഥാനമാണുള്ളത്.   ഈ പാട്ടിന്റെ ഔദ്യോഗിക രൂപത്തിൽ വരികൾ ഇപ്രകാരമാണ്: 

## അവലംബം

വർഗ്ഗം:ഗാനങ്ങൾ
കിഴക്കൻ പ്രവിശ്യ (സൗദി അറേബ്യ)

സൗദി അറേബ്യയിലെ ഏറ്റവും വലിയ പ്രവിശ്യയാണ് ദമാം ആസ്ഥാനമായ **കിഴക്കൻ പ്രവിശ്യ** (). സൗദ് ഇബ്ൻ നായിഫ് രാജകുമാരൻ ആണ് 2013 ജനുവരി മുതൽ പ്രവിശ്യ ഗവർണർ. സൗദി അറേബ്യയുടെ പ്രധാന വ്യവാസായിക മേഖലയാണ് ജുബൈൽ വ്യാവാസായിക നഗരം അടക്കം സ്ഥിതി ചെയ്യുന്ന പ്രദേശമാണ് കിഴക്കൻ പ്രവിശ്യ.

## പ്രധാന നഗരങ്ങൾ

* ദമാം
* ഖോബാർ
* സിയാത്ത്
* ഖത്തീഫ്
* ജുബൈൽ
* ദഹ്റാൻ
* അബ്‌കേക്
* ഹുഫൂഫ്
* ഖഫ്ജി

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
കറ്റടിനായകം

ഒരു വള്ളിച്ചെടിയാണ് **കറ്റടിനായകം**. . മോതിരവള്ളി എന്നും ഇത് അറിയപ്പെടുന്നു. കാസർഗോഡ് ജില്ലയിലെ  ആദിവാസി വിഭാഗമായ കൊറഗർ കൊട്ടയുണ്ടാക്കാനായി ഈ വള്ളി ഉപയോഗിക്കാറുണ്ട്.

## വിവരണം
ശാഖകൾ ഉരുണ്ടതും മിനുസമുള്ളവയുമാണ്. അറ്റം കൂർത്ത അണ്ഡാകൃതിയിലുള്ള ലഘുപത്രങ്ങളുടെ അരികുകൾ ചെറുതായി ദന്തുരമാണ്. സൈം പൂങ്കുലകളിൽ വിരിയുന്ന പൂക്കൾ അഞ്ച് ഇതളുള്ളവയാണ്.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:സെലാസ്ത്രേസീ
വർഗ്ഗം:കേരളത്തിലെ സസ്യജാലം
സൽമാൻ ബിൻ അബ്ദുൽ അസീസ് അൽ സൗദ്

സൗദി അറേബ്യയുടെ രാജാവാണ് **സൽമാൻ ബിൻ അബ്ദുൽ അസീസ്‌ അൽ സൗദ്** (, **). രാജകുടുംബത്തിൽ വലിയ സ്വാധീന ശക്തിയുള്ള സൽമാൻ രാജകുമാരനടക്കമുള്ള ഏഴു സഹോദരങ്ങളെ "സുദൈരി സെവൻ" എന്നാണ് അറിയപ്പെടുന്നത്.

1963 മുതൽ 2011 വരെയുള്ള 48 വർഷം അദ്ദേഹം റിയാദിന്റെ ഡെപ്യൂട്ടി ഗവർണർ, ഗവർണർ എന്നീ സ്ഥാനങ്ങൾ വഹിച്ചിട്ടുണ്ട്. 2011 ൽ സൗദി അറേബ്യയുടെ പ്രതിരോധ മന്ത്രിയായി നിയമിക്കപ്പെട്ടു. 2012 ൽ നയിഫ് രാജകുമാരൻ അന്തരിച്ചപ്പോൾ സൽമാൻ, കിരീടാവകാശിയായി അവരോധിക്കപ്പെട്ടു. 2015 ൽ അബ്ദുള്ള രാജാവ് അന്തരിച്ചപ്പോൾ, സൽമാൻ സൗദി അറേബ്യയുടെ രാജാവായി നിയമിതനായി.

## ആദ്യകാല ജീവിതം

സൗദി രാഷ്ട്രപിതാവ് അബ്ദുൽഅസീസ് രാജാവിന്റെയും ഹിസ്സ ബിൻത് അഹ്മദ് സുദൈരിയുടെയും 25 മക്കളിൽ ഒരാളായി 1935 ഡിസംബർ 31 ന് റിയാദിലാണ് സൽമാൻ ബിൻ അബ്ദുൽഅസീസ്‌ അൽ സൗദിന്റെ ജനനം. മുറബ്ബ കൊട്ടാരത്തിലായിരുന്നു അദ്ദേഹത്തിന്റെ ബാല്യം.

## ഔദ്യോഗിക ജീവിതം
തന്റെ പത്തൊൻപതാമത്തെ വയസിൽ തന്നെ സൽമാൻ ബിൻ അബ്ദുൽ അസീസ് ഔദ്യോഗിക ജീവിതം ആരംഭിച്ചു. 1935 ഡിസംബർ 31ന് ജനിച്ച സൽമാൻ രാജകുമാരൻ രണ്ടു തവണയായി 48 വർഷം റിയാദ് ഗവർണർ പദവി അലങ്കരിച്ചു. ആദ്യം 1955 മുതൽ 1960വരെയും പിന്നീട് 1963 മുതൽ 2011വരെയുമായിരുന്നു. കിരീടവകാശി സുൽത്താൻ രാജകുമാരൻെറ മരണത്തെ തുടർന്നാണ് പ്രതിരോധ മന്ത്രിയായി ചുമതലയേറ്റത്. 2012 ജൂണിലാണ് സൽമാനെ കിരീടവകാശിയായി അബ്ദുല്ല രാജാവ് പ്രഖ്യാപിച്ചത്. ആരോഗ്യ കാരണങ്ങളാൽ ഒൗദ്യോഗിക കൃത്യനിർവഹണത്തിൽ നിന്നും അബ്ദുല്ല രാജാവ് വിട്ടുനിന്നപ്പോഴെല്ലാം പകരം ഭരണചുമതല വഹിച്ചിരുന്നത് 79കാരനായ സൽമാൻ രാജകുമാരനായിരുന്നു. പ്രായോഗിക വാദിയെന്ന് അറിയപ്പെടുന്ന സൽമാൻ രാജകുടുംബത്തിലെ തർക്കങ്ങളും lമറ്റും പരിഹരിക്കുന്നതിൽ മുന്നിൽ നിൽക്കുന്ന വ്യക്തികൂടിയാണ്. സൗദി അറേബ്യയിലെ പ്രമുഖ ദിനപത്രമായ അശ്ശർക് അൽ ഔസാത്ത് പത്രം സൽമാന്റെ ഉടമസ്ഥതയിലാണ്. റിയാദ് പ്രവിശ്യ ഗവർണർ, സൗദി പ്രതിരോധമന്ത്രി എന്നീ നിലകളിൽ പ്രവർത്തിച്ചതിനു ശേഷമാണ് ഇപ്പോഴുള്ള പദവിയിലെത്തിയത്. ഡെപ്യൂട്ടി ഓയിൽ മന്ത്രി അബ്ദുൽ അസീസ് രാജകുമാരൻ, മദീന ഗവർണർ ഫൈസൽ രാജകുമാരൻ, മുൻ വ്യോമസേനാ പൈലറ്റും ബഹിരാകാശ യാത്രികനും ടൂറിസം അതോറിറ്റി മേധാവിയുമായ സുൽത്താൻ രാജകുമാരൻ എന്നിവർ മക്കളാണ്.

## അവലംബം

വർഗ്ഗം:സൗദി അറേബ്യയുടെ ഭരണാധികാരികൾ
വർഗ്ഗം:1935-ൽ ജനിച്ചവർ
വർഗ്ഗം:ഡിസംബർ 31-ന് ജനിച്ചവർ
ലോറേസീ

കറുവ അടങ്ങിയ സസ്യകുടുംബമായ ലോറേസീ കുടുംബത്തിലെ സസ്യങ്ങൾ മിക്കവയ്ക്കും നല്ല സുഗന്ധമുണ്ട്. 50 ജനുസുകളിലായി ഏതാണ്ട് 3000 സ്പീഷീസ് സസ്യങ്ങൾ ഇതിലുണ്ട്. മിക്കവയും കുറ്റിച്ചെടികളോ മരങ്ങളോ ആണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:ലോറേസീ
പുലിപ്പൂച്ച

ഏഷ്യയിൽ കാണപ്പെടുന്ന ഒരിനം കാട്ടുപൂച്ചയാണ് **പുലിപ്പൂച്ച** അഥവാ **പൂച്ചപ്പുലി**. ഈ പൂച്ചയുടെ പന്ത്രണ്ടോളം സബ്സ്പീഷീസുകളെ കണ്ടുവരുന്നു. ശരീരത്തിൽ പുള്ളിപ്പുലിയുടെ പോലയുള്ള പുള്ളികൾ ഉള്ളതിനാലാണ് പുലിപ്പൂച്ച എന്ന പേരുവന്നത്. കേരളത്തിലും ഇവയെ സാധാരണമായി കണ്ടുവരുന്നു.
## സ്വഭാവസവിശേഷതകൾ

വീട്ടിൽ വളർത്തുന്ന പൂച്ചയുടെ വലിപ്പം തന്നെയാണ് പുലിപ്പൂച്ചക്കും ഉള്ളത്. കാലുകൾക്ക് അല്പം നീളം കൂടുതലാണ്. സാധാരണ പൂച്ചകളെപ്പോലെ തന്നെ നിറഭേദങ്ങൾ കണ്ടുവരുന്നുണ്ട്. അര കിലോഗ്രാം മുതൽ മൂന്ന് കിലോഗ്രാം വരെ ഭാരം ഉണ്ടാകും. 38 സെ.മീ. മുതൽ 66 സെ.മി. വരെ നീളവും കാണാം. വടക്കേ ചൈനയിലും സൈബീരിയയിലും ഉള്ള പൂച്ചപ്പുലികൾ 7 കിലോഗ്രാം വരെ ഭാരമുണ്ടാകാറുണ്ട്. 
## വിതരണം
ഏഷ്യയിൽ മിക്കയിടങ്ങളിലും ഇവയെ കാണാം. കൊറിയ, ചൈന, ഇന്ത്യൻ ഉപഭൂഖണ്ഡം തുടങ്ങിയയിടങ്ങളിലെല്ലാം ഇവയുടെ സാന്നിദ്ധ്യമുണ്ട്. കൃഷി ചെയ്യുന്നിടങ്ങളിൽ കാണപ്പെടാറുണ്ടെങ്കിലും കൂടുതലായും കാടുകൾ ഇഷ്ടപ്പെടുന്നവരാണ് പൂച്ചപ്പുലികൾ. ഹിമാലയിത്തിലെ ഒരു കിലോമീറ്റർ ഉയരമുള്ള മലനിരകളിലും ഇവയെ കണ്ടെത്തിയിട്ടുണ്ട്. 
## ജീവിതരീതി
ഒറ്റയ്ക്കു ജീവിക്കാൻ ഇഷ്ടപ്പെടുന്നവരാണ് പുലിപ്പൂച്ചകൾ. ഇണചേരുന്ന കാലത്തു മാത്രമാണ് ഇവ മറ്റു പുലിപ്പൂച്ചകളുമായി ബന്ധം സ്ഥാപിക്കുന്നത്. ചില പൂച്ചകൾ പകൽ ഇരതേടാറുണ്ടെങ്കിലും ഭൂരിഭാഗവും രാത്രി ഇര തേടാൻ ഇഷ്ടപ്പെടുന്നവരാണ്. 

## ഇതും കാണുക
* കേരളത്തിലെ സസ്തനികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്തനികൾ
വർഗ്ഗം:മാർജ്ജാരവംശം
സജിത മഠത്തിൽ

നാടകരംഗത്തും ചലച്ചിത്രരംഗത്തും പ്രവർത്തിക്കുന്ന ഒരു അഭിനേതാവാണു് **സജിത മഠത്തിൽ**. മികച്ച രണ്ടാമത്തെ നടിക്കുള്ള 2012-ലെ കേരള സർക്കാരിന്റെ പുരസ്കാരം ഷട്ടർ എന്ന ചിത്രത്തിലെ അഭിനയത്തിന് സജിതയ്ക്കു ലഭിച്ചു. ഇപ്പോൾ ഡൽഹിയിലെ സംഗീത നാടക അക്കാദമിയിൽ ഡെപ്യൂട്ടി സെക്രട്ടറിയായി പ്രവർത്തിക്കുന്നു. ആദിമധ്യാന്തം, ഷട്ടർ, വീരപുത്രൻ, ഈ അടുത്ത കാലത്ത് തുടങ്ങിയ സിനിമകളിൽ അഭിനയിച്ചിട്ടുണ്ട്. അഭിനേത്രി എന്ന സ്ത്രീവാദനാടകവേദിയിലൂടെ പുറത്തുവന്ന ചിറകടിയൊച്ചകൾ എന്ന നാടകത്തിന്റെ ആവിഷ്കാരത്തിൽ പ്രധാന പങ്കുവഹിച്ചു.

കൊൽക്കൊത്തയിലെ രബീന്ദ്ര ഭാരതി സർവകലാശാലയിൽ നിന്നു നാടകത്തിൽ എം.എ ബിരുദവും, കോട്ടയത്തെ മഹാത്മ ഗാന്ധി സർവകലാശാലയിൽ നിന്ന് എം ഫിലും നേടി. ഡെൽഹിയിലെ ജവഹർലാൽ നെഹ്‌റു സർവകലാശാലയിൽ പി.എച്ച്.ഡിക്കായുള്ള ഗവേഷണം നടത്തിയിട്ടുണ്ട്..

## വിവാദം
2008 മുതൽ കേരള ചലച്ചിത്ര അക്കാദമി ഡെപ്യൂട്ടി ഡയറക്ടറായിരുന്ന സജിതയെ  2012-ൽ കാരണമൊന്നും കാണിക്കാതെ പുറത്താക്കി.

## പുരസ്കാരങ്ങൾ
*കേരള സ്റ്റേറ്റ് കൗൺസിൽ ഫോർ ചൈൽഡ് വെൽഫെയറിന്റെ മികച്ച കുട്ടികളുടെ ഡോക്യുമെന്ററിക്കുള്ള പുരസ്കാരം - 2000
*മികച്ച സമകാലിക സംഭവ പരിപാടിക്കുള്ള കേരളസംസ്ഥാന ടെലിവിഷൻ പുരസ്കാരം - 2000
*മികച്ച ഡോക്യുമെന്ററിക്കുള്ള കേരള ഫിലിം ക്രിട്ടിക്സ് പുരസ്കാരം - 2001
*കേരള സംഗീതനാടക അക്കാദമിയുടെ മികച്ച പുസ്തകത്തിനുള്ള പുരസ്കാരം - മലയാള നാടക സ്ത്രീചരിത്രം - 2010  
*മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്രപുരസ്കാരം - ഷട്ടർ - 2012 

## ഗ്രന്ഥങ്ങൾ
*മലയാള നാടക സ്ത്രീചരിത്രം 
*അരങ്ങിന്റെ വകഭേദങ്ങൾ
* എം.കെ. കമലം 

* അരികിൽ ഉയരുന്ന സ്ത്രീ ശബ്ദങ്ങൾ
* വെള്ളിവെളിച്ചവും വെയിൽനാളങ്ങളും

## ചിത്രശാല


File:Sajitha mathathil.jpg|സജിത മഠത്തിൽ
File:സജിത മഠത്തിൽ Sajitha Madathil 8823.jpg|സജിത മഠത്തിൽ
File:Sajitha Madathil with South african theatre friends.jpg|ദക്ഷിണാഫ്രിക്കൻ നാടക സുഹൃത്തുക്കളുമൊന്നിച്ച്
File:Sajitha Madathil in Spinal cord.jpg|സജിതാ മഠത്തിൽ സ്പൈനൽ കോഡ് എന്ന നാടകാവതരണത്തിനിടയിൽ
File:Mother Courage-2004.jpg|Mother Courage-2004
File:Matsyagandhi.JPG|മത്സ്യഗന്ധി (2002)


## അവലംബങ്ങൾ

വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:മലയാളനാടകനടിമാർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളചലച്ചിത്രനടിമാർ
സിനിമയുടെ നോട്ടങ്ങൾ

ലഘുചിത്രം|സിനിമയുടെ നോട്ടങ്ങൾ
കെ. ഗോപിനാഥൻ രചിച്ച ചലച്ചിത്രസംബന്ധിയായ ലേഖനങ്ങളുടെ സമാഹാരമാണ് **സിനിമയുടെ നോട്ടങ്ങൾ.** മികച്ച ചലച്ചിത്രഗ്രന്ഥത്തിനു നൽകുന്ന 2012-ലെ കേരളസംസ്ഥാന ചലച്ചിത്രപുരസ്കാരം ഈ ഗ്രന്ഥത്തിനു ലഭിച്ചു.

## പുരസ്കാരങ്ങൾ
*2012  ലെ കേരളസംസ്ഥാന ചലച്ചിത്രപുരസ്കാരം
## അവലംബം


വർഗ്ഗം:മലയാളചലച്ചിത്രഗ്രന്ഥങ്ങൾ
തടിക്കാട്

കൊല്ലം ജില്ലയിൽ ഇടമുളയ്ക്കൽ പഞ്ചായത്തിൽ ഉൾപ്പെടുന്ന ഗ്രാമമാണ് **തടിക്കാട്**. ഇവിടെ രണ്ടു ഹയർസെക്കൻഡറി സ്കൂളുകൾ ഉൾപ്പെടെ അഞ്ചു സ്കൂളുകൾ ഉണ്ട്. മലമേൽ. അറയ്ക്കൽ എന്നീ ക്ഷേത്രങ്ങൾ ഈ പ്രദേശത്തിനടുത്താണ്. കൊട്ടാരക്കരയിൽ നിന്ന് 20 കി.മീറ്ററും അഞ്ചലിൽനിന്നു് 6 കി. മീറ്ററും അകലെയാണ് തടിക്കാട്.

വർഗ്ഗം:കൊല്ലം ജില്ലയിലെ ഗ്രാമങ്ങൾ
പുരികം

മനുഷ്യരിൽ, നെറ്റിക്ക് താഴെ രണ്ട് കണ്ണുകൾക്ക് മുകളിലായി കാണപ്പെടുന്ന ഇടതൂർന്ന മുടിയെ **പുരികങ്ങൾ** എന്ന് വിളിക്കുന്നു. മനുഷ്യരുടെ ശരീരഭാഷയിലെ പ്രധാനഘടകമാണ് പുരികങ്ങളും അവയുടെ ചലനങ്ങളും.

## അവലംബം

വർഗ്ഗം:ശരീരാവയവങ്ങൾ
കണിച്ചുകുളങ്ങര

ആലപ്പുഴ ജില്ലയിലെ ചേർത്തല താലൂക്കിലെ ഒരു ഗ്രാമമാണ് **കണിച്ചുകുളങ്ങര**. ദേശീയപാത 47-ൽ ആലപ്പുഴയ്ക്കും ചേർത്തലയ്ക്കും ഇടയ്ക്കാണ് ഈ ഗ്രാമം സ്ഥിതി ചെയ്യുന്നത്.

## പേരിന്റെ ഉത്ഭവം
കണിച്ചുകുളങ്ങര എന്ന പേരിൻറെ ഉത്ഭവം സംബന്ധിച്ച ഐതിഹ്യം ഇവിടുത്തെ ക്ഷേത്ര ചരിത്രവുമായി ബന്ധപ്പെട്ടാണ്.വളരെ പുരാതനമായ ഒരു ക്ഷേത്രമാണ് കണിച്ചുകുളങ്ങര ദേവീക്ഷേത്രം.ഇവിടുത്തെ ഉത്സവം വളരെ പ്രശസ്തമാണ്. ക്ഷേത്രത്തിലെ പ്രതിഷ്ഠയായ ദേവിയെ ഒരു ബ്രാഹ്മണൻ ഇവിടെ കുടിയിരുത്തിയതായാണ് ഐതിഹ്യം.
ഈ പ്രദേശം പണ്ട് കടലായിരുന്നു.ഒരു ദിവസം ഒരു കപ്പലിൽ കളിച്ചു വന്ന ദേവിയെ ഈ ഭാഗത്തു വച്ച് കപ്പൽ തകർന്നതിനെ തുടർന്ന് ഇവിടെ തപസ്സു ചെയ്യുകയായിരുന്ന ബ്രാഹ്മണൻ രക്ഷപ്പെടുത്തുകയും തുടർന്ന് ഇവിടെ പ്രതിഷ്ഠിക്കുകയുമായിരുന്നു എന്ന് പറയപ്പെടുന്നു. അങ്ങനെ ഇവിടെ ക്ഷേത്രം പണി കഴിക്കുകയും ദേവി കളിച്ചു കുളിച്ചു വന്ന സ്ഥലം ആയതുകൊണ്ട് ഈ പ്രദേശം കളിച്ചുകുളങ്ങര എന്നറിയപ്പെടുകയും ചെയ്തു. ഇത് പിന്നീട് രൂപാന്തരം പ്രാപിച്ചാണ് കണിച്ചുകുളങ്ങര ആയത് എന്നാണ് ഐതിഹ്യങ്ങൾ സൂചിപ്പിക്കുന്നത്.

## കണിച്ചുകുളങ്ങര ക്ഷേത്രം

ഇന്ന് കേരളത്തിലെ പ്രശസ്തമായ ക്ഷേത്രങ്ങളിൽ ഒന്നാണ് കണിച്ചുകുളങ്ങര ദേവീക്ഷേത്രം. ഇവിടുത്തെ ഉത്സവം അതിലെ പുഴുക്ക് വഴിപാട്, വെടിക്കെട്ട്, കുട്ടികളെ ചിക്കരയിരുത്തുന്ന ചടങ്ങ് തുടങ്ങിയവ പ്രസിദ്ധമാണ്.

## വിദ്യാലയങ്ങൾ
കണിച്ചുകുളങ്ങരയിൽ വളരെ വിപുലമായ വിദ്യാഭ്യാസ സൌകര്യങ്ങൾ ഉണ്ട്.ദേവസ്വത്തിൻറെ കീഴിലായി 2 ഹൈസ്കൂളുകളും,ഒരു ഹയർ സെക്കണ്ടറി സ്കൂളും,ഒരു ഇംഗ്ലീഷ് മീഡിയം ഹൈസ്കൂളും,വൊക്കേഷണൽ ഹയർ സെക്കണ്ടറി സ്കൂളും പ്രവർത്തിക്കുന്നു.പരിസര പ്രദേശങ്ങളിലായി മറ്റ് 3 ഹയർ സെക്കണ്ടറി സ്കൂളുകളും,ഒരു സി.ബി.എസ്.ഇ സെൻട്രൽ സ്കൂളും, 2 കോളേജുകളും ഉണ്ട്.

## അവലംബം
ബാൻജി

ഓവിരാപ്ട്ടെർ വിഭാഗത്തിൽ പെട്ട ഒരു ദിനോസർ ആണ് **ബാൻജി**. ചൈനയിൽ നിന്നും ആണ് ഫോസ്സിൽ കണ്ടു കിട്ടിയത് . അന്ത്യ ക്രിറ്റേഷ്യസ് കാലത്ത് ആയിരുന്നു ഇവ ജീവിച്ചിരുന്നത്. കണ്ടു കിട്ടിയിടുള്ള ഫോസ്സിൽ ഭാഗങ്ങൾ തലയോടിയും കിഴ്താടിയും ആണ്. ഹോലോ ടൈപ്പ് IVPP V 16896, ഫോസ്സിൽ ശേഖരണത്തിൽ പുതുമുഖം ആയ ഒരാൾക്ക് ആണ് ഇവ കിട്ടിയതു. തലയിൽ ഉയർന്ന് നിൽകുന്ന ആവരണം ഉണ്ടായിരുന്നു ഇവയ്ക്ക്.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
കെ.പി. തോമസ്

കേരളത്തിലെ ഒരു കായികപരിശീലകനാണ് **കെ.പി.തോമസ്** എന്ന **തോമസ്‌ മാഷ്‌**. കായിക പരിശീനത്തിനുള്ള ഇന്ത്യയിലെ ഏറ്റവും വലിയ പുരസ്‌ക്കാരമായ ദ്രോണാചാര്യ ഇദ്ദേഹത്തിനു ലഭിച്ചു. കോട്ടയം ജില്ലയിലെ കോരുത്തോട് ഗ്രാമപഞ്ചായത്തിൽ സ്ഥിതിചെയ്യുന്ന കോരുത്തോട് സി. കേശവൻ മെമ്മോറിയൽ എച്ച്.എച്ച്.എസ്സ് എന്ന സ്കൂളിൽ 1979 മുതൽ കായിക അദ്ധ്യാപകനായിരുന്നു ഇദേഹം. ഈ കാലഘട്ടത്തിൽ ഇദ്ദേഹം ഈ സ്കൂളിനെ 16 തവണ സംസ്ഥാന സ്കൂൾ കായിക മേളയിൽ ചാമ്പ്യൻ സ്കൂൾ പട്ടം നേടിക്കൊടുത്തിട്ടുണ്ട്.

ഏഷ്യൻ ഗയിംസിൽ സ്വർണം നേടിയ ജോസഫ് എബ്രഹാമും ലോക അത്ലറ്റിക് ചാമ്പ്യൻഷിപ്പിൽ മെഡൽ നേടിയ അഞ്ജു ബോബി ജോർജും തോമസ്‌ മാഷിന്റെ ശിഷ്യരാണ്. 

തൊടുപുഴ വഴിത്തല സ്വദേശിയാണ് തോമസ്. 16 വർഷം പട്ടാളത്തിലായിരുന്നു ഇദ്ദേഹം. അതിനുശേഷമാണ് കായിക പരിശീലകനായത്.  1963 മുതൽ 1979 വരെ ആർമി കോച്ചായി പ്രവർത്തിച്ചു. 1972-ലെ ഏഷ്യാഡിൽ ഭരതത്തെ പ്രതിനിധീകരിച്ച് 400 മീറ്റർ റിലേയിൽ പങ്കെടുത്തിരുന്നു. 1979 മുതലാണ് കോരുത്തോട് സി.കെ.എം.എച്ച്.എസിൽ പരിശീലകനായി പ്രവേശിച്ചത്. 2000 ത്തിലാണ് കോരുത്തോട് സ്‌കൂളിന് 16-ആമത് ചാമ്പ്യൻഷിപ്പ് ലഭിച്ചു. ഇവിടെ നിന്നും വിരമിച്ച ശേഷം ഏന്തയാർ സ്‌കൂളിൽ പരിശീലകനായി പ്രവേശിച്ചു. തോമസ് മാഷ് ഇപ്പോൾ തൊടുപുഴ വണ്ണപ്പുറം എസ്.എൻ.എം.വി.എച്ച്.എസ്.എസിലെ പരിശീലകരിൽ ഒരാളായി പ്രവർത്തിക്കുന്നു. 

രാജി, രജനി, രാജാസ് എന്നിവർ മക്കൾ.

## അവലംബം


വർഗ്ഗം:കായികപരിശീലകർ
വർഗ്ഗം:ദ്രോണാചാര്യ പുരസ്കാരം ലഭിച്ചവർ
ബാവോറ്റിയാൻമാൻസോറസ്

സോറാപോഡ് വിഭാഗത്തിൽ പെട്ട വളരെ വലിയ ഒരു ദിനോസർ ആണ് ഇവ. ടൈറ്റനോസോറ കുടുംബത്തിൽ പെട്ടവയാണ് എന്ന് കരുതുന്നു. ഫോസ്സിൽ കണ്ടു കിട്ടിയിടുള്ളത് ചൈനയിലെ Baotianman എന്ന പ്രകൃതി സംരക്ഷണ കേന്ദ്രത്തിൽ നിന്നും ആണ് . ഹോലോ ടൈപ്പ് 41H III-0200 , ഫോസ്സിൽ ആയി കിട്ടിയിടുള്ളത് നട്ടെല് , വാരി എല്ല് , തോൾ പലക എന്നിവയുടെ ഭാഗങ്ങൾ മാത്രം ആണ് . വർഗ്ഗം ഗണം എന്നിവ തിരിച്ചത് 2009 ൽ ആണ് കുടുതൽ വിവരങ്ങൾ ഇപ്പോൾ ലഭ്യം അല്ല . 

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ഹെപ്പറ്റൈറ്റിസ്-സി

ഹെപ്പറ്റൈറ്റിസ്-സി വൈറസ് മൂലം കരളിനെ ബാധിക്കുന്ന ഒരു സാംക്രമിക രോഗമാണ് ** ഹെപ്പറ്റൈറ്റിസ്-സി**. രോഗിയുടെ രക്തത്തിലൂടെയാണ് ഈ രോഗം പകരുന്നത്. ഈജിപ്ത്(15%), പാകിസ്താൻ(4.8%), ചൈന(3.2%) എന്നീ രാജ്യങ്ങളിലാണ്‌ രോഗബാധിതർ ഏറ്റവും കൂടുതൽ.
## രോഗ ലക്ഷണങ്ങൾ
**തീവ്ര  രോഗാവസ്ഥ**
*ക്ഷീണം
*ഓക്കാനം
*പേശീകളിലും സന്ധികളിലും വേദന
*വിശപ്പില്ലായ്മ
*ശരീരഭാരം കുറയുക.
**സ്ഥായി രോഗാവസ്ഥ**

കരളിനുണ്ടാകുന്ന സീറോസിസ്,അർബുദം എന്നിവയുടെ പ്രാഥമിക കാരണങ്ങളിൽ പ്രധാനിയാണ്‌ സ്ഥായിയായ ഹെപ്പറ്റൈറ്റിസ്-സി രോഗാണുബാധ. രോഗബാധിതരിൽ 10-30% ആളുകളിൽ 30 വർഷത്തിനുള്ളിൽ സീറോസിസ് ഉണ്ടാവുന്നു. രോഗബാധിതരിൽ ഹെപ്പറ്റൈറ്റിസ്-ബി, എച്ച്.ഐ.വി.അണുബാധയുണ്ടെങ്കിൽ, അവർ മദ്യപാനികളാണെങ്കിൽ,ആൺ വർഗ്ഗത്തിലാണെങ്കിൽ സീറോസിസ് ഉണ്ടാവാനുള്ള സാധ്യത വളരെ കൂടുതലാണ്. സീറോസിസ് വന്നവരിൽ അർബുദ ബാധയ്ക്കുള്ള സാധ്യത 20  മടങ്ങ് വർധിക്കുന്നു.
സീറോസിസ് ബാധിച്ചവരിൽ പോർട്ടൽ സിരകളിൽ രക്താതിമർദ്ദം, മഹോദരം, മഞ്ഞപ്പിത്തം, ആമാശയത്തിലെ സിരകൾ വിർത്ത് പൊട്ടി രക്തം ഛർദ്ദിക്കുക എന്നീ ലക്ഷണങ്ങൾ കാണപ്പെടുന്നു. 

## രോഗം പകരുന്ന മാർഗ്ഗങ്ങൾ
*രോഗബാധയുള്ളവരുടെ  രക്തമോ അവയവമോ ദാനമായി സ്വീകരിക്കുക.
*കുത്തി വയ്പ്പ് സൂചികൾ,ശസ്ത്രക്രിയാ ഉപകരണങ്ങൾ  മുതലായവ ശരിയായി ശുചീകരിക്കാതെ വീണ്ടും ഉപയോഗിക്കുക.
*രോഗികളെ പരിചരിക്കുന്ന നഴ്സുമാർ,ഡോക്ടർമാർ തുടങ്ങിയ ആരോഗ്യപ്രവർത്തകർക്ക് ഉപയോഗിച്ച സൂചി കൊണ്ട് അപ്രതീക്ഷിതമായുണ്ടാകുന്ന  മുറിവ് വഴി.
*ശരിയായി ശുചീകരിക്കാതെ ഒരേ ഉപകരണമുപയോഗിച്ച് പലർക്ക് പച്ച കുത്തുക.
*ഒന്നിലധികം പങ്കാളികളുമായുള്ള സുരക്ഷിതമല്ലാത്ത ലൈംഗികബന്ധം.
*അമ്മയിൽ നിന്ന് കുഞ്ഞിലേക്ക് ഗർഭകാലത്തോ പ്രസവസമയത്തോ.
*രക്തം കലർന്ന് മലിനമായ മുലപ്പാൽ വഴി കുഞ്ഞിലേക്ക്.(മുലക്കണ്ണുകളിൽ ക്ഷതമേറ്റിട്ടുണ്ടെങ്കിൽ)
*രോഗികളുടെ ബ്രഷ്,ക്ഷൌരസാമഗ്രികൾ എന്നിവ മറ്റുള്ളവർ ഉപയോഗിക്കുക വഴി. 
## രോഗനിർണ്ണയം
ഹെപ്പറ്റൈറ്റിസ്-സി വൈറസ്സിനെതിരായ അന്റിബോഡിയുടെ സാന്നിദ്ധ്യം രക്തത്തിൽ കണ്ടെത്തുക വഴി രോഗബാധ ഉറപ്പിക്കാം.ഇതിനായി  പലതരം രീതികൾ നിലവിലുണ്ട്.(ഉദാ:ഹെപ്പറ്റൈറ്റിസ്-സി വൈറസ് റികോമ്പിനന്റ് ഇമ്മ്യുണോബ്ലോട്ട് അസ്സെ,ഹെപ്പറ്റൈറ്റിസ്-സി വൈറസ് ആർ.എൻ.എ.ടെസ്റ്റിംഗ്).
## ചികിത്സ
വിവിധങ്ങളായ ആന്റിവൈറൽ മരുന്നുകളുപയോഗിച്ചുള്ള ചികിത്സകൾ ലഭ്യമാണ്.
## അവലംബം

വർഗ്ഗം:വൈറസ് രോഗങ്ങൾ
വർഗ്ഗം:കരൾ രോഗങ്ങൾ
കടലാടി

**കടലാടി** പലതരമുണ്ട്. മിക്കതും ഔഷധയോഗ്യമായ കുറ്റിച്ചെടികളാണ്. ചിലവ,

വൻകടലാടി(Achyranthes aspera)
ചെറുകടലാടി(Cyathula prostrata)
പെരുംകടലാടി(Achyranthes bidentata)
ശീമക്കൊങ്ങിണി (Stachytarpheta indica)  - കടലാടി എന്നും പറയും
ചെറുകടലാടി

ലോകത്തെല്ലായിടത്തും തന്നെ സാന്നിധ്യമുള്ള ഒരു കുറ്റിച്ചെടിയാണ് **ചെറുകടലാടി**. . അരമീറ്ററോളം ഉയരം വയ്ക്കും. 1650 മീറ്റർ വരെ ഉയരമുള്ള ഇടങ്ങളിൽ വഴിവക്കിലും, ചെറുകാട്ടിലുമെല്ലാം വ്യാപകമായി വളരുന്ന ഒരു കളയാണ് ചെറുകടലാടി. Pastureweed, Hookweed, Purple Princess എന്നെല്ലാം അറിയപ്പെടുന്നു. ഔഷധസസ്യമാണ്. ഫിലിപ്പൈൻസിലെ നാട്ടുവൈദ്യത്തിൽ ഇത് പല അസുഖങ്ങൾക്കും മരുന്നായി ഉപയോഗിക്കുന്നുണ്ട്.

## ചിത്രശാല

File:Cyathula_prostrata_-_ചെറുകടലാടി.jpg|ചെറുകടലാടി


## അവലംബം

## പുറത്തേക്കുള്ള കണ്ണികൾ
* ഔഷധപഠനങ്ങൾ 
* ഔഷധഗുണങ്ങൾ
* കൂടുതൽ വിവരങ്ങൾ
* http://keys.trin.org.au/key-server/data/0e0f0504-0103-430d-8004-060d07080d04/media/Html/taxon/Cyathula_prostrata.htm 
* http://www.ars-grin.gov/cgi-bin/npgs/html/taxon.pl?414353
* http://www.efloras.org/florataxon.aspx?flora_id=2&taxon_id=200006999
* http://www.hear.org/pier/species/cyathula_prostrata.htm 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പെരുംകടലാടി

ഇന്ത്യ, നേപ്പാൾ, ചൈന, ജപ്പാൻ എന്നിവിടങ്ങളിൽ വളരുന്ന ഒരു ചെടിയാണ് **പെരുംകടലാടി**. . ചൈനയിലെ നാട്ടുമരുന്നിൽ ഉപയോഗിക്കുന്നു. നേപ്പാളിൽ പല്ലുവേദനയ്ക്ക് ഉപയോഗിക്കാറുണ്ട്. വറുതിയുടെ സമയത്ത് ഇതിന്റെ വിത്ത് ഭക്ഷണമാക്കാറുണ്ട്. മിസോറമിൽ അട്ട കടിച്ചാൽ ചികിൽസിക്കാൻ പെരുംകടലാടി ഉപയോഗിക്കുന്നു. ഹിമാലയത്തിലും സിക്കിമിലും കാണാറുണ്ട്. ഗർഭകാലത്ത് ഉപയോഗിക്കരുതെന്നു കാണുന്നു. വേരുകൾക്ക് വിഷമുണ്ട്. ഇലകളും ഭക്ഷ്യയോഗ്യമാണ്.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* ഔഷധഗുണങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഏകവർഷി

[thumb|right|250px|[സൂര്യകാന്തി ഒരു  ഏകവർഷി സസ്യം]]
ഒരു കൊല്ലം മാത്രമോ അല്ലെങ്കിൽ ഒരു വേളയിൽ മാത്രമോ ആയുസ്സുള്ള ഇനം സസ്യങ്ങളാണ് **ഏകവർഷി** . ഈ ചുരുങ്ങിയ കാലയളവിൽ തന്നെ ഇവ വളർച്ചയും പ്രത്യുദ്പാദനവും പൂർത്തിയാക്കി നശിക്കുന്നു. പയർ, സൂര്യകാന്തി, ബെന്തി, നെല്ല് എന്നിവ ചില ഉദാഹരണങ്ങളാണ്.

## അവലംബം


വർഗ്ഗം:സസ്യങ്ങൾ
വർഗ്ഗം:സസ്യശാസ്ത്രം
വർഗ്ഗം:ഏകവർഷികൾ
പഞ്ചാബ് സിവിൽ സെക്രട്ടേറിയേറ്റ് മന്ദിരം

പാകിസ്താനിലെ പഞ്ചാബ് പ്രവിശ്യയുടെ ഭരണകേന്ദ്രമാണ് ലാഹോറിലെ അനാർക്കലി പ്രദേശത്ത് നിലനിൽക്കുന്ന **പഞ്ചാബ് സിവിൽ സെക്രട്ടേറിയേറ്റ്**.  സിഖ് ചക്രവർത്തി രഞ്ജിത് സിങ്ങിന്റെ സൈന്യത്തിലെ വിദേശപടയാളിയായിരുന്ന ജീൻ ബാപ്റ്റിസ്റ്റ് വെഞ്ചുറ പണികഴിപ്പിച്ച ഈ കെട്ടിടം ആദ്യകാലത്ത് **വെഞ്ചുറ ഹൗസ്** എന്നായിരുന്നു അറിയപ്പെട്ടിരുന്നത്. അനാർക്കലി ശവകുടീരത്തിനോട് ചേർന്ന് പണിതതായതിനാൽ **അനാർക്കലി ഹൗസ്** എന്ന പേരിലും അറിയപ്പെട്ടിരുന്നു. മുൻപ് ഇവിടെ നിലനിന്നിരുന്ന ഒരു മുഗൾ കൊട്ടാരത്തിന്റെ അവശിഷ്ടങ്ങൾക്കു മുകളിലാണ് യൂറോപ്യൻ പേർഷ്യൻ ശൈലികൾ സമന്വയിപ്പിച്ചുകൊണ്ട് വെഞ്ചുറ ഈ കെട്ടിടം പണിതത്. ബ്രിട്ടീഷ് ഭരണകാലത്ത്, 1846 മുതൽ ഇത് ബ്രിട്ടീഷ് റെസിഡണ്ടിന്റെ കാര്യാലയവും വസതിയുമായി മാറി. 1849-ൽ പഞ്ചാബ് ഭരണബോർഡിന്റെ ആസ്ഥാനമായി. 1871 മുതൽ പഞ്ചാബ് സർക്കാറിന്റെ സെക്രട്ടറിയേറ്റായി.  ഇപ്പോഴും ഇത് പഞ്ചാബ് ചീഫ് സെക്രട്ടറിയുടെ കാര്യാലയമാണ്.

രഞ്ജിത് സിങ്ങിന്റെ ഭരണകാലത്ത്, വെഞ്ചുറക്കുപുറമേ, ഷോൺ ഫ്രാൻസ്വ അല്ലാഡ് എന്ന സിഖ് സേനയിലെ മറ്റൊരു ഫ്രഞ്ചുകാരനായിരുന്ന സേനാനായകനും ഈ കെട്ടിടം താമസത്തിനുപയോഗിച്ചിരുന്നു. ഈ കെട്ടിടം പണിതത് 1845-ലാണെന്നാണ് 1916-ലെ പഞ്ചാബ് ഗസറ്റീർ അഭിപ്രായപ്പെടുന്നത്. എന്നാൽ 1917-ൽ ഇവിടെ സ്ഥാപിച്ചിട്ടുള്ള ഒരു ഫലകം അനുസരിച്ച് വെഞ്ചുറ ഇത് പണിതീർത്ത് കുറേ വർഷങ്ങളോളം ഇവിടെ താമസിക്കുകയും ചെയ്തിരുന്നു. 1831-ൽ ഇവിടെയെത്തിയ വിദേശസഞ്ചാരി ജാക്ക് മോണ്ടിന്റെ വിവരണത്തിൽ അപ്പോളിവിടെ വെഞ്ചുറയും അല്ലാഡും താമസിക്കുകയായിരുന്നുവെന്നാണ്. ഈ വസതി യഥാർത്ഥത്തിൽ രഞ്ജിത് സിങ്ങിന്റെ മൂത്തപുത്രനായ ഖഡക് സിങ്ങിനു വേണ്ടി പണികഴിപ്പിച്ചതാണെന്നും അഭിപ്രായമുണ്ട്. 1846-ൽ ബ്രിട്ടീഷ് റെസിഡന്റായെത്തിയ ഹെൻറി ലോറൻസ് ഈ കെട്ടിടത്തിൽ കൂട്ടിച്ചേർക്കലുകൾ വരുത്തിയിരുന്നു. ഈ കെട്ടിടവും ഇതിനോടടുത്തുള്ള അനാർക്കലി ശവകുടീരവും, പഞ്ചാബിലെ ബ്രിട്ടീഷ് ഭരണത്തിന്റെ കേന്ദ്രമായിരുന്നു. ഇതിനോടടുത്തായി നിരവധി പട്ടാളബാരക്കുകളും മറ്റുമായി അനാർക്കലി ജില്ലയിൽ നിരവധി ബ്രിട്ടീഷ് കെട്ടിടങ്ങൾ നിർമ്മിക്കപ്പെട്ടു.

## അവലംബം

## പുറത്തേക്കുള്ള കണ്ണികൾ
*പഞ്ചാബ് സിവിൽ സെക്രട്ടേറിയേറ്റ് മന്ദിരത്തിന്റെ ചിത്രം

വർഗ്ഗം:പാകിസ്താനിലെ ചരിത്രസ്മാരകങ്ങൾ
മൂന്നിലവ്

കേരളത്തിൽ കോട്ടയം ജില്ലയിൽ മീനച്ചിൽ താലൂക്കിൽപ്പെട്ട ഒരു ഗ്രാമമാണ് **മൂന്നിലവ്**. ഏകദേശം 33.41 ചതുരശ്ര കിലോമീറ്റർ വിസ്തീർണ്ണമുള്ള ഈ പ്രദേശത്ത് 2001ലെ സെൻസസ് പ്രകാരം ഇവിടെ 9525 പേർ വസിക്കുന്നു. ഇതിൽ 4723 പേർ പുരുഷന്മാരും 4802 പേർ സ്ത്രീകളുമാണ്. ഏകദേശം 1,830 മീറ്റർ (6,000 അടി) ഉയരത്തിൽ സ്ഥിതിചെയ്യുന്ന  ഇല്ലിക്കൽ മലയാണ് മൂന്നിലവ് പ്രദേശത്തെ ഏറ്റവും പ്രധാന ആകർഷണം.

## അവലംബങ്ങൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
കക്കയം

കോഴിക്കോട് പട്ടണത്തിൽനിന്നും 67 കിലോമീറ്ററാണ് കക്കയം ഡാം സൈറ്റിലേക്കുള്ളത് എന്നാൽ മറ്റൊരു വഴിയെ  കോഴിക്കോട് നഗരത്തിൽ നിന്നും ഏകദേശം 45 കിലോമീറ്റർ അകലെയായി കൂരാച്ചുണ്ട് ഗ്രാമപഞ്ചായത്തിൽ സ്ഥിതി ചെയ്യുന്ന ഒരു വനമേഖലയാണ് **കക്കയം**. ഇതൊരു കുടിയേറ്റ പ്രദേശമാണ്. കോഴിക്കോട് നിന്നും ബാലുശ്ശേരി, എസ്‌റ്റേറ്റ് മുക്ക്, തലയാട് വഴിയാണ് ഇവിടേക്ക് ബസ്‌ സർവീസുള്ളത്. പശ്ചിമഘട്ടത്തിന്റെ ഭാഗമായ ഈ മേഖലയിലാണ് കക്കയം ഡാം സ്ഥിതി ചെയ്യുന്നത്. കേരളരാഷ്ട്രീയത്തിൽ കോളിളക്കമുണ്ടാക്കിയ രാജൻ കേസുമായി ബന്ധപ്പെട്ടാണ് ഈ പ്രദേശം കൂടുതലായി അറിയപ്പെടുന്നത്. കക്കയം വാലി, ഡാം സൈറ്റ്, ഉരക്കുഴി വെള്ളച്ചാട്ടം എന്നിവയാണ് ഇവിടത്തെ പ്രധാന ടൂറിസ്റ്റ് ആകർഷണങ്ങൾ.

ഉത്തര കേരളത്തിലെ പ്രധാന വൈദ്യുതോല്പാദന സ്രോതസ്സായ കുറ്റ്യടി ഹൈഡ്രോ ഇലക്ട്രിക്‌ പവർ ഹൌസ് ഇവിടെയാണ് സ്ഥിതി ചെയ്യുന്നത്  

## വനമേഖല
നിത്യഹരിതവനം, അർധ നിത്യഹരിതവനം, ഇലപൊഴിയും ആർദ്രവനം, ചോലവനം എന്നീ നാലുതരം വനങ്ങളാണ് ഇവിടെയുള്ളത്. 680 സപുഷ്പികളായ സസ്യങ്ങളും 148 ഇനം ചിത്ര ശലഭങ്ങളും 52 ഇനം മത്സ്യങ്ങളും ഇവിടെ കാണപ്പെടുന്നു. 38 ഇനം ഉഭയ ജീവികൾ, 32 ഇനം ഇഴജന്തുക്കൾ, 180 ഇനം പക്ഷികൾ, 41 ഇനം സസ്തനികൾ എന്നിവ കക്കയം,പെരുവണ്ണാമൂഴി ഉൾപ്പെടുന്ന മലബാർ വന്യജീവി സങ്കേതത്തിലുണ്ട്.

## എത്തി ചേരേണ്ട വഴി
കോഴിക്കോട് പട്ടണത്തിൽനിന്നും 67 കിലോമീറ്ററാണ് കക്കയം ഡാം സൈറ്റിലേക്കുള്ളത്. കോഴിക്കോട് നിന്നും ബാലുശ്ശേരി എസ്‌റ്റേറ്റ് മുക്ക്-തലയാട് വഴി കക്കയം ടൗണിലേക്ക് സ്വകാര്യ ബസുകൾ സർവീസ് നടത്തുന്നു.കക്കയം ടൗണിൽനിന്നും 14 കിലോമീറ്റർ സഞ്ചരിച്ച് വേണം ഡാം സൈറ്റിലെത്താൻ. ഈ ദൂരമത്രയും കുത്തനെയുള്ള കയറ്റമാണ്. ഇവിടെയാണ് വിനോദ സഞ്ചാരികൾക്ക് പ്രിയപ്പെട്ട ഉരൾക്കുഴിയുള്ളത്.

## പുറത്തേയ്ക്കുള്ള കണ്ണികൾ
*കൂരാച്ചുണ്ട് ഗ്രാമപഞ്ചായത്ത് 

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വർഗ്ഗം:കോഴിക്കോട് ജില്ലയിലെ വിനോദസഞ്ചാരകേന്ദ്രങ്ങൾ
ഹൊസെയ്ത്തോ ഫെർണാണ്ടസ് ഡയസ്

ഒരു ക്യൂബൻ ഗായകനും ഗാനരചയിതാവുമാണ് പൊതുവേ ഹൊസെയ്ത്തോ ഫെർണാണ്ടസ് എന്നറിയപ്പെടുന്ന **ഹൊസെ ഫെർണാണ്ടസ് ഡയസ്**, (സെപ്റ്റംബർ 5, 1908  - ഒക്ടോബർ 11, 1979), പ്രസിദ്ധമായ "ഗ്വഹീര ഗ്വാണ്ടനമേരാ" എന്ന ഗാനവും "Elige tú, que canto yo", "Amor de madre", "Demuéstrame tú", "Así son, boncó" എന്നീ ഗാനങ്ങളുമുൾപ്പെടെ ഏറെ ഗാനങ്ങൾ അദ്ദേഹം രചിച്ചിട്ടുണ്ട്.

## അവലംബം

വർഗ്ഗം:1908-ൽ ജനിച്ചവർ
വർഗ്ഗം:1979-ൽ മരിച്ചവർ
വർഗ്ഗം:സെപ്റ്റംബർ 5-ന് ജനിച്ചവർ
വർഗ്ഗം:ഒക്ടോബർ 11-ന് മരിച്ചവർ
വർഗ്ഗം:ക്യൂബൻ ഗാനരചയിതാക്കൾ
വർഗ്ഗം:മെക്സിക്കൻ സംസ്കാരം
രേഷ്മ (ഗായിക)

പാകിസ്താനിലെ പ്രശസ്തയായ ഒരു നാടൻപാട്ടുകാരിയാണ് **രേഷ്മ**.

## ജീവചരിത്രം
രാജസ്ഥാനിലെ ബിക്കാനീറിൽ ഒരു ബഞ്ചാര‍ കുടുംബത്തിൽ 1947 ൽ ജനിച്ചു. ഇവരുടെ പിതാവ് ഹാജി മമദ് മുഷ്താഖ് ഒട്ടകത്തിന്റേയും കുതിരയുടെയും വ്യാപാരിയായിരുന്നു.ഇസ്ലാം മതത്തിലേക്ക് പരിവർത്തനം ചെയ്യപ്പെട്ട ഗോത്രത്തിൽ പെട്ടവരായിരുന്നു രേഷ്മ. ഇന്ത്യയുടെ വിഭജനത്തിന് കുറച്ച് നാളുകൾക്ക് ശേഷം ഇവരുടെ ഗോത്രം പാകിസ്താനിലെ കറാച്ചിയിലേക്ക് കുടിയേറി .

ഔപചാരിക വിദ്യാഭ്യാസം ലഭിക്കാത്ത ഇവർ സിന്ധിലെ സിദ്ധരുടെ ആരാധനാലയങ്ങളിൽ (Mazars (shrines) of the mystic saints of Sindh) പാടിയാണ് ചെറുപ്പകാലം ചെലവഴിച്ചത്.

## പ്രശസ്തിയിലേക്ക്
പന്ത്രണ്ടു വയസ്സുള്ളപ്പോൾ ഷഹബാസ് കലന്തറുടെ ബലികുടീരത്തിൽ പാടിക്കൊണ്ടിരിക്കുന്നത് കാണാനിടയായ ടെലിവിഷൻ-റേഡിയൊ പ്രൊഡ്യൂസർ ഇവരെ "ലാൽ മെരി" എന്ന ആൽബം പാകിസ്താൻ റേഡിയോയിൽ അവതരിപ്പിക്കാനുള്ള അവസരം ഒരുക്കിക്കൊടുത്തു. ആദ്യ ദിനം തന്നെ ഇത് ജനസമ്മതി നേടി. 1960 മുതൽ പാകിസ്താനിൽ ടെലിവിഷനിൽ പാട്ടുകൾ അവതരിപ്പിച്ചു വരുന്ന , പാകിസ്താനിലേയും ഇന്ത്യയിലേയും സിനിമക്കു വേണ്ടി പാട്ടുകൾ റെക്കോർഡ് ചെയ്തു.

"ദമാ ദം മസ്ത് കലന്തർ", "ഹൈ ഒ റബ്ബാ നയ്യൊ ലഗ്‌ദാ ദിൽ മേരാ", "സുന് ചർഖെ ദി മിഠി മിഠി കൂക് മാഹിയാ മെയ്‌നു യാദ് ഓന്ദാ", "വെ മെ ചോറി ചോറി", "അഖിയാ നൊ രെഹെൻ ദെ അഖ്‌യാ ദെ ഖോൽ ഖോൽ" തുടങ്ങിയവ ഇവരുടെ പ്രശസ്തമായ പാട്ടുകളിൽ ചിലതാണ്.

## അവലംബം

## പുറം കണ്ണികൾ
* 

വർഗ്ഗം:നാടോടി ഗായകർ
വർഗ്ഗം:പാകിസ്താനി കലാകാരന്മാർ
വർഗ്ഗം:സിതാര എ ഇംതിയാസ് പുരസ്കാരജേതാക്കൾ
വർഗ്ഗം:1947-ൽ ജനിച്ചവർ
വർഗ്ഗം:പാകിസ്താനി നാടോടി ഗായകർ
വർഗ്ഗം:പാകിസ്താനി ചലച്ചിത്ര ഗായകർ
മഡഗാസ്കർ (ചലച്ചിത്രം)

2005ൽ പുറത്തിറങ്ങിയ ഒരു അമേരിക്കൻ കമ്പ്യൂട്ടർ അനിമേറ്റ്ഡ് കോമഡി ചലച്ചിത്രം ആണ് **മഡഗാസ്കർ**. ഇതിന്റെ സംവിധാനം നിർവഹിച്ചിരിക്കുന്നത് എറിക് ദംവെല്ലും , ടോം മഗ്രാത്തും ആണ് .

## കഥ
ന്യൂയോർക്ക്‌ മൃഗശാലയിൽ നിന്നും ആഫ്രിക്കയിലേക്ക് കയറ്റി അയക്കുന്ന ഒരു കൂട്ടം മൃഗങ്ങൾ കപ്പൽ തകരുന്നത് മൂലം മഡഗാസ്കറിൽ എത്തിപെടുനതാണ് കഥ.

## ശബ്ദം നൽകിയവർ

## അവലംബം

വർഗ്ഗം:അനിമേഷനുകൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
അലഖ്

മുസ്‌ലിംകളുടെ വിശുദ്ധ ഗ്രന്ഥമായ **[[ഖുർആൻ|ഖുർആനിലെ]]** തൊണ്ണൂറ്റിആറാം അദ്ധ്യായമാണ്‌ **അലഖ്** (ഭ്രൂണം). ഈ അദ്ധ്യായത്തിലെ ഒന്നു മുതൽ അഞ്ചു വരെയുള്ള സൂക്തങ്ങളാണ് ഖുർ‌ആനിൽ ആദ്യമായവതരിച്ച വചനങ്ങൾ. ഇന്നു വിശ്വസിക്കാൻപ്പെടുന്നു. മുഹമ്മദ് നബി മക്കയിലെ ഹിറാ ഗുഹയിൽ ധ്യാനനിരതനായി ഇരിക്കുമ്പോൾ ജിബ്രീൽ അഥവാ ഗബ്രിയേൽ എന്ന മാലാഖ മുഖേന അല്ലാഹു ഈ വചനങ്ങൾ നബിക്ക് അവതരിപ്പിച്ചു എന്ന് മുസ്‌ലിംകൾ വിശ്വസിക്കുന്നു.

വായിക്കുക എന്ന  വാക്കാണ്‌ വിശുദ്ധ ഖുർആനിൽ ആദ്യം വെളിപ്പെടുത്തപ്പെട്ടത് എന്നാണ് ഇസ്ലാം മതവിശ്വാസം. അറബിയിൽ വായിക്കുക എന്നെഴുതുന്നത് ഇങ്ങനെയാണ് : **[إقرأ**]... അതിന്റെ ഉച്ചാരണം ഇംഗ്ലീഷിൽ : iqraa എന്നും, മലയാളത്തിൽ : ഇഖ്‌റഅ് എന്നും ആണ്.

**അവതരണം**: മക്ക

**സൂക്തങ്ങൾ**: 19

## പുറത്തേക്കുള്ള കണ്ണികൾ
*ഈ അദ്ധ്യായത്തിന്റെ യൂണികോഡിലുള്ള മലയാളം പരിഭാഷ
ഫ്രഞ്ച് പ്രതിരോധം

s

ചെസ്സിലെ പ്രാരംഭനീക്കത്തിന്റെ ഒരു രീതിയാണ് ഫ്രഞ്ച് ഡിഫൻസ് അഥവാ ഫ്രഞ്ച് പ്രതിരോധം.വെളുത്തകരുവിന്റെ e4 എന്ന നീക്കത്തിനെതിരെ കറുത്ത കരു  e6 നീക്കിയാണ് ഇത് തുടങ്ങുന്നത്.

:1. e4 e6
ശക്തവും പെട്ടെന്ന് തകരാത്തതുമെന്ന് പുകൾപെറ്റ ഫ്രഞ്ച് പ്രതിരോധത്തിൽ കളിയുടെ തുടക്കത്തിൽ കറുത്ത കരുക്കൾക്ക് ചലനസ്വാതന്ത്ര്യം കുറയും. 
ഈ പ്രതിരോധത്തിൽ വെള്ളയ്ക്ക് രാജാവിന്റെ വശത്തും കറുപ്പിന് മന്ത്രിയുടെ വശത്തുമാണ് ആക്രമണം സാധ്യമാകുക.

വർഗ്ഗം:ചെസ്സിലെ പ്രാരംഭനീക്കങ്ങൾ
റുയ് ലോപസ്

ചെസ്സിലെ പ്രാരംഭനീക്കങ്ങളുടെ ഒരു രീതിയാണ് **സ്പാനിഷ് ഓപ്പണിങ്** (സ്പാനിഷ് ഗെയിം‌) അഥവാ **റുയ് ലോപസ്**. ഇതിലെ നീക്കങ്ങളുടെ ക്രമം താഴെ കൊടുത്തിരിക്കുന്ന വിധമാണ്

:1. e4 e5
:2. Nf3 Nc6
:3. Bb5

പതിനാറാം നൂറ്റാണ്ടിൽ ജീവിച്ചിരുന്ന സ്പാനിഷ് പുരോഹിതനായ റുയ് ലോപസ് ഡി സെഗുരയ്ക്ക് ശേഷമാണ് ഈ നീക്കത്തിന് റുയ് ലോപസ് എന്ന പേര് വന്നത്. വളരെയധികം വേരിയേഷനുകൾ ഉള്ള ഈ നീക്കം, ജനപ്രീതിയാർജിച്ച പ്രാരംഭനീക്കങ്ങളിൽ ഒന്നാണ്. ചെസ്സ് പ്രാരംഭനീക്കങ്ങളുടെ സർവ്വവിജ്ഞാനകോശത്തിൽ C60 മുതൽ C99 വരെ ഇതിന്റെ വേരിയേഷനുകൾ രേഖപ്പെടുത്തിയിരിക്കുന്നു.

## ചരിത്രം
ചെസ്സ് പ്രാരംഭനീക്കങ്ങളെക്കുറിച്ച് ക്രമാനുഗതമായ പഠനം നടത്തിയ, പതിനാറാം നൂറ്റാണ്ടിലെ സ്പാനിഷ് പുരോഹിതനായ റുയ് ലോപസ് ഡി സെഗുരയ്ക്ക് ശേഷമാണ് ഈ നീക്കത്തിന് റുയ് ലോപസ് എന്ന പേര് വന്നത്. 1561 ൽ പുറത്തിറങ്ങിയ 150 പേജുകളുള്ള, *ലിബ്രോ ഡെൽ അജെഡ്രെസ്* എന്ന പുസ്തകത്തിലുടെയാണ് റുയ് ലോപസ് ഡി സെഗുര തന്റെ പഠനങ്ങൾ കുറിച്ചിട്ടിരിക്കുന്നത്.

## മോർഫി പ്രതിരോധം: 3...a6
## 3...a6 അല്ലാതെയുള്ള മറ്റു പ്രതിരോധ തന്ത്രങ്ങൾ
താഴെ കൊടുത്തിരിക്കുന്ന വേരിയേഷനുകളിൽ, ഏറ്റവും കൂടുതൽ ജനശ്രദ്ധയുള്ളത് ബെർലിൻ പ്രതിരോധവും സ്ച്ലീമാൻ പ്രതിരോധവുമാണ്. ഇവയ്ക്കുശേഷം ക്ലാസ്സിക്കൽ പ്രതിരോധവും..
*3...Nge7 (കോസിയോ പ്രതിരോധം)
*3...g6 (സ്മ്‌യ്സ്ലോവ് അഥവാ ബാൺസ് പ്രതിരോധം)
*3...Nd4 (ബേർഡ്സ് പ്രതിരോധം)
*3...d6 (സ്റ്റേയ്നിറ്റ്സ് പ്രതിരോധം)
*3...f5!? (സ്ച്ലീമാൻ പ്രതിരോധം)
*3...Bc5 (ക്ലാസ്സിക്കൽ അഥവാ കോർഡെൽ പ്രതിരോധം)
*3...Nf6 (ബെർലിൻ പ്രതിരോധം)
### കോസിയോ പ്രതിരോധം : 3...Nge7
### സ്മ്‌യ്സ്ലോവ് പ്രതിരോധം 3...Nge7
### ബേർഡ്സ് പ്രതിരോധം : 3...Nd4
### സ്റ്റേയ്നിറ്റ്സ് പ്രതിരോധം : 3...d6
### സ്ച്ലീമാൻ പ്രതിരോധം : 3...f5
### ക്ലാസ്സിക്കൽ പ്രതിരോധം : 3...Bc5
### ബെർലിൻ പ്രതിരോധം : 3...Nf6
### മറ്റുള്ളവ
കറുപ്പിന് മൂന്നാം നീക്കത്തിൽ കളിക്കാവുന്ന ചില പ്രചാരം കുറഞ്ഞ നീക്കങ്ങൾ :
* 3...Bb4 (ആലപ്പിൻ പ്രതിരോധം)
* 3...Qf6 
* 3...f6 (നുറെംബെർഗ് പ്രതിരോധം)
* 3...Qe7 (വിനോഗ്രാഡോവ് പ്രതിരോധം)
* 3...Na5 (പോള്ളോക്ക്സ് പ്രതിരോധം)
* 3...g5 (ബ്രെന്റാനോ പ്രതിരോധം)
* 3...Bd6
* 3...b6? (റോട്ടറി അഥവാ അൽബനി പ്രതിരോധം)
* 3...d5? (സൊയെർസ് ഗാബിറ്റ്)
* 3...Be7 (ലുസെന പ്രതിരോധം)
* 3...a5 (ബൾഗേറിയൻ വേരിയേഷൻ)

## അവലംബം

## കൂടുതൽ വായിക്കാൻ

*
*
*
*
*
* 
* 
* 
*
*
*
*
*
*
*
*

## പുറത്തേയ്ക്കുള്ള കണ്ണികൾ

*Opening Report. Marshall Counterattack: 1.e4 e5 2.Nf3 Nc6 3.Bb5 a6 4.Ba4 Nf6 5.0-0 Be7 6.Re1 b5 7.Bb3 0-0 8.c3 d5 (6074 games) 
*Ruy Lopez analysis video

വർഗ്ഗം:ചെസ്സിലെ പ്രാരംഭനീക്കങ്ങൾ
ഇന്ത്യൻ പ്രതിരോധം (ചെസ്)

താഴെ കൊടുത്തിരിക്കുന്ന ക്രമത്തിൽ ആരംഭിക്കുന്ന പ്രാരംഭനീക്കങ്ങളെയാണ് **ഇന്ത്യൻ പ്രതിരോധം** എന്നു വിളിക്കുന്നത്

:1. d4 Nf6 

സാധാരണയായി ഈ നീക്കത്തിനെതിരെ വെള്ള കളിക്കുന്നത് 2.c4 ആണ്. ഇതോടെ വെള്ള കാലാളുകൾ മധ്യഭാഗം നിയന്ത്രിക്കുകയും ശേഷം Nc3 എന്ന നീക്കത്തിലൂടെ c-കാലാളിനു തടസ്സമാകാതെ, കുതിരയെ പുറത്തെടുക്കുന്നതിനും സഹായകമാകുന്നു. തുടർന്ന് e4 നീക്കത്തിനു വേണ്ടി തയ്യാറാവുകയും ചെയ്യുന്നു. എന്നാൽ കറുപ്പ് തിരിച്ചടിക്കുന്നത് നീക്കങ്ങൾ താഴെ പറയുന്നു:

*2...e6, എന്ന നീക്കത്തിലൂടെ നിംസോ-ഇന്ത്യൻ പ്രതിരോധം, ക്വീൻസ് ഇന്ത്യൻ പ്രതിരോധം, ബോഗോ-ഇന്ത്യൻ പ്രതിരോധം, ബെനോനി പ്രതിരോധം, അല്ലെങ്കിൽ ക്വീൻസ് ഗാംബിറ്റ് നിരസിക്കൽ എന്നി പ്രതിരോധമുറകളിലേക്ക് കളിയെ നയിക്കുന്നു.
*2...g6, എന്ന നീക്കത്തിലൂടെ രാജാവിന്റെ ആനയെ കോണോട് കോൺ വയ്ക്കാൻ തയ്യാറെടുക്കുന്നു. ഇത് കിംങ്സ് ഇന്ത്യൻ പ്രതിരോധം, ഗ്രൻഫെൽഡ് പ്രതിരോധം എന്നിവയിലേക്ക് നയിക്കുന്നു.
*2...c5, എന്ന നീക്കം ബെനോനി പ്രതിരോധത്തിലേക്ക് നയിക്കുന്നു. കൂടാതെ വളരെ വേഗത്തിൽ മധ്യഭാഗത്തെ നീക്കങ്ങൾക്ക് മറുപടി നൽകാനും സാധിക്കുന്നു.

## വേരിയേഷനുകൾ

* 1.d4 Nf6 2.c4 b6 Accelerated Queen's Indian Defence
* 1.d4 Nf6 2.c4 c5 3.d5 Benoni Defence
* 1.d4 Nf6 2.c4 c5 3.d5 b5 Benko Gambit (or Volga Gambit)
* 1.d4 Nf6 2.c4 c6 Slav-Indian Defence
* 1.d4 Nf6 2.c4 Nc6 Black Knights' Tango
* 1.d4 Nf6 2.c4 d6 3.Nc3 e5 Old Indian Defence
* 1.d4 Nf6 2.c4 d6 3.Nc3 Bf5 Janowski Indian Defence
* 1.d4 Nf6 2.c4 Ne4 Döry Defence
* 1.d4 Nf6 2.c4 e5 Budapest Gambit
* 1.d4 Nf6 2.c4 e6 3.Nc3 Bb4 Nimzo-Indian Defence
* 1.d4 Nf6 2.c4 e6 3.Nc3 c5 4.d5 Modern Benoni
* 1.d4 Nf6 2.c4 e6 3.Nf3 Bb4+ Bogo-Indian Defence
* 1.d4 Nf6 2.c4 e6 3.Nf3 b5 Polish Defence
* 1.d4 Nf6 2.c4 e6 3.Nf3 b6 Queen's Indian Defence
* 1.d4 Nf6 2.c4 e6 3.Nf3 c5 4.d5 b5 Blumenfeld Gambit
* 1.d4 Nf6 2.c4 e6 3.g3 Catalan Opening
* 1.d4 Nf6 2.c4 e6 3.Bg5 Neo-Indian Attack
* 1.d4 Nf6 2.c4 e6 3. a3?! Australian Attack
* 1.d4 Nf6 2.c4 g6 3.Nc3 d5 Grünfeld Defence
* 1.d4 Nf6 2.c4 g6 3.Nc3 Bg7 King's Indian Defence (KID)
* 1.d4 Nf6 2.Nf3 h6 3.c4 g5 Nadanian Attack
* 1.d4 Nf6 2.Nf3 e6 3.Bg5 Torre Attack
* 1.d4 Nf6 2.Nf3 g6 East Indian Defence
* 1.d4 Nf6 2.Nf3 g6 3.Nc3 d5 4. Bf4 Bg7 5. e3 O-O 6. Be2 Barry Attack
* 1.d4 Nf6 2.Bg5 Trompowsky Attack

## അവലംബം


## കൂടുതൽ വായനയ്ക്ക്
*
ദിവാൻ

***ദിവാൻ*** എന്ന പേർഷ്യൻ സ്ഥാനപ്പേര് ഇസ്ലാമിക ചരിത്രത്തിൽ പല (സാമ്യമുള്ള) അർത്ഥങ്ങളിൽ ഉപയോഗിക്കപ്പെട്ടിട്ടുണ്ട്.  

## ശബ്ദോൽപ്പത്തി

ഈ പദം പേർഷ്യൻ ഭാഷയിൽ നിന്ന് അറബി ഭാഷ കടം കൊണ്ടതാണ്. എഴുതിയ കടലാസുകെട്ട്/പുസ്തകം/കണക്കുപുസ്തകം എന്നൊക്കെയായിരുന്നു ആദ്യ അർത്ഥം. പിന്നീട് "അക്കൗണ്ട്സ് ഓഫീസ്" "കസ്റ്റംസ് ഓഫീസ്" "കൗൺസിൽ ചേമ്പർ" എന്നീ അർത്ഥങ്ങളും ഈ വാക്കിന് കൈവന്നു. *[[Divan (furniture)|ദിവാൻ]]* എന്ന നീളമുള്ളതും പഞ്ഞിമെ‌ത്ത പിടിപ്പിച്ചതുമായ ഇരിപ്പിടം മദ്ധ്യപൂർവ്വദേശത്തെ കൗൺസിൽ ചേമ്പറുകളിൽ ഉണ്ടായിരുന്നതുകൊണ്ടാണ് ആ പേരുലഭിച്ചത്. 

## കൗൺസിൽ
ഒമാർ I-ന്റെ ഖലീഫേറ്റിലാണ് (എ.ഡി. 634&ndash;644) ഈ പേര് കൗൺസിൽ എന്ന അർത്ഥത്തിൽ ആദ്യമായി പ്രത്യക്ഷപ്പെടുന്നത്. രാജ്യഭരണം കൂടുതൽ സങ്കീർണമായതോടെ ഈ പ്രയോഗം എല്ലാ സർക്കാർ ഓഫീസുകൾക്കും ഉപയോഗിക്കാൻ തുടങ്ങി. 
 
ഓട്ടോമാൻ സാമ്രാജ്യത്തിൽ ഗ്രാന്റ് വിസിയറായിരുന്നു ദിവാന്റെ തലവൻ. 19-ആം നൂറ്റാണ്ടിൽ റൊമേനിയയിൽ ഓട്ടോമാൻ ഭരണത്തിൽ നിന്ന് മോചനം നേടാനുദ്ദേശിച്ചുണ്ടാക്കിയ ഒരു കൂട്ടായ്മയായിരുന്നു അഡ് ഹോക് ദിവാൻ എന്നറിയപ്പെട്ടിരുന്നത്. 

ജാവനീസ് ഭാഷയിലും ദിവാൻ എന്നാൽ കൗൺസിൽ എന്നാണർത്ഥം. 

.

ചില സ്ഥലങ്ങളിൽ രാജാവിന്റെ തന്നെ സ്ഥാനപ്പേര് ദിവാൻ എന്നോ നവാബ് എന്നോ ആയിരുന്നു. 

ഇപ്പോൾ ഈ സ്ഥാനപ്പേര് ദക്ഷിണേഷ്യയിലെ ഉപരി-മദ്ധ്യ വർഗത്തിൽ പെട്ട കുടുംബങ്ങൾ ഉപയോഗിക്കുന്നുണ്ട്. ബംഗാളിലെയും പഞ്ചാബിലെയും മുസ്ലീം ഭൂപ്രഭുക്കൾ ഈ സ്ഥാനപ്പേരുപയോഗിക്കാറുണ്ട്.

## ഈ പേരിൽ നിന്നുൽഭവിച്ചതും ഇതിനോട് മറ്റു പദങ്ങൾ കൂട്ടിച്ചേർത്തുമുണ്ടാക്കിയ സ്ഥാനപ്പേരുകൾ
കൂച്ച് നാട്ടുരാജ്യത്തെ പരമ്പരാഗത മുഖ്യ മന്ത്രിമാരുടെ സ്ഥാനപ്പേര് **ദിവാൻ ദേവ്** എന്നായിരുന്നു. നാരായൺ രാജവംശത്തിലെ ഒരു ചെറിയ ശാഖയായിരുന്നു ഈ സ്ഥാനപ്പേരുപയോഗിച്ചിരുന്നത്. 

### ഇന്ത്യയിൽ
ഇന്ത്യയിലെ മദ്ധ്യകാല രാജവംശങ്ങളിൽ രാജാവിനു തൊട്ടു താഴെയുള്ള ഉദ്യോഗസ്ഥരുടെ സ്ഥാനപ്പേരായിരുന്നു, *ദിവാൻ* എന്നത്. ഇതോട് *ജി* എന്ന് ബഹുമാനസൂചകമായി ചേർത്തുവിളിക്കാറുണ്ട്.

## അമൂർത്തമായ ഉപയോഗം
ബ്രിട്ടന് ഇന്ത്യയ്ക്കുമേലുൺറ്റായിരുന്ന അധികാരത്തെ *ദിവാനി* എന്ന് വിശേഷിപ്പിക്കാറുണ്ടായിരുന്നു. 

## ഫ്രഞ്ച് ഇന്ത്യ
ഫ്രാൻസിന് ഇന്ത്യയിലുണ്ടായിരുന്ന കോളനികളിലൊന്നായ യാനം എന്നസ്ഥലത്ത് സമീൻദാർ, ദിവാൻ ബഹാദൂർ എന്നീ സ്ഥാനപ്പേരുകളുണ്ടായിരുന്നു. ഫ്രഞ്ച് ഭരണസമയത്തെ മുനിസിപ്പൽ ഭരണത്തിലും പ്രാദേശികഭരണത്തിലും ഇവർക്ക് സ്ഥാനമുണ്ടായിരുന്നു.

## സ്രോതസ്സുകളും അവലംബങ്ങളും

*റോയർ ആർക്ക്- മുകളിൽ വിവരിച്ചിട്ടുള്ള നാട്ടുരാജ്യങ്ങൾ കാണുക
*വേ‌ൾഡ് സ്റ്റേറ്റ്സ്മാൻ - ഇന്ത്യ

വർഗ്ഗം:ഭരണസം‌വിധാനങ്ങൾ
സുഗത മിത്ര

ബ്രിട്ടനിലെ ന്യൂകാസിൽ യൂണിവേഴ്‌സിറ്റിയിലെ എജ്യുക്കേഷൻ ടെക്‌നോളജി പ്രൊഫസറാണ് **ഡോ. സുഗത മിത്ര**.1999 ൽ നടപ്പാക്കിയ  *ചുമരിലെ സുഷിരം പദ്ധതി* (Hole in the Wall project) എന്ന പരീക്ഷണത്തിലൂടെയാണ് മിത്ര ലോകശ്രദ്ധ നേടിയത്.

## ചുമരിലെ സുഷിരം പദ്ധതി
ഇംഗ്ലീഷ് പരിജ്ഞാനമില്ലാത്ത ചേരിപ്രദേശത്തെ കുട്ടികൾക്ക് സ്വയം കമ്പ്യൂട്ടർ പരിശീലിക്കാനാവുന്ന തരത്തിലായിരുന്നു ഈ പരീക്ഷണം ആസൂത്രണം ചെയ്തത്.  ഡോ: മിത്രയും സഹപ്രവർത്തകരും ഡൽഹിയിലെ ഒരു ചേരിയോട് ചേർന്നുള്ള ഗവേഷണശാലയുടെ ചുമരിൽ ദ്വാരമുണ്ടാക്കി അവിടെ സൗജന്യമായി ബ്രോഡ് ബാൻഡ് സൌകര്യത്തോടെ കമ്പ്യൂട്ടർ ലഭ്യമാക്കി. അതിനോടു ചേർന്ന് ഒരു ഒളി ക്യാമറയും സ്ഥാപിച്ചു. ചേരിയിലെ കുട്ടികൾ കംപ്യൂട്ടറിൻറെ ചുറ്റും കൂടുകയും സ്വയ പരിശീലനത്തിലൂടെ കമ്പ്യൂട്ടർ പരിജ്ഞാനം നേടുകയും ചെയ്യുന്നതായി ക്യാമറ ദൃശ്യങ്ങൾ വ്യക്തമാക്കി.

കംപ്യുട്ടർ പരിജ്ഞാനമോ പ്രാഥമിക വിദ്യാഭ്യാസമോ ഇല്ലാത്ത കുട്ടികൾക്ക് സ്വയം പരിശീലനത്തിലൂടെ മികവ് നേടാനാകുമെന്ന് തെളിയിക്കാൻ ഈ പദ്ധതി കൊണ്ട് സാദ്ധ്യമായി.

## സ്ലം ഡോഗ് മില്യണയർ
പ്രശസ്ത സാഹിത്യകാരനും നയതന്ത്രഞ്ജനുമായ വികാസ് സ്വരൂപ് 'ചുമരിലെ സുഷിരം' പദ്ധതിയിൽ നിന്നു പ്രചോദനം നേടി എഴുതിയ ക്യൂ & എ എന്ന നോവൽ ആണ് പിൽക്കാലത്ത് നിരവധി അവാർഡുകൾ നേടിയ സ്ലംഡോഗ് മില്യണയർ എന്ന വിഖ്യാതമായ ആംഗലേയ ചലച്ചിത്രത്തിൻറെ മൂലകഥ.

## പുരസ്കാരങ്ങൾ
2013 ലെ ടെഡ് പുരസ്കാരം ഡോ: മിത്രയ്ക്കാണ് ലഭിച്ചത്.

## പുറത്തേക്കുള്ള കണ്ണികൾ
* Sugata Mitra: The child-driven education
* http://www.mathrubhumi.com/story.php?id=343126  
* Hole in the wall official website 
* The Hole in the Wall Experiment, TED Talks 2007 
* HIW: Kids learn computer by themselves: ഒരു ഹിന്ദി വെബ് മാസികയിൽ പ്രസിദ്ധീകരിച്ച, ഡോ: മിത്രയുമായുള്ള അഭിമുഖം.
* Personal profile at Newcastle University 
* Wiki referenced during Ted Talks 
* Live Conversation with the Professor at Wiz-IQ-dot-com  Virtual Classroom ൽ അധിഷ്ഠിതമായ വെബ് സൈറ്റാണ് WizIQ
## അവലംബം

വർഗ്ഗം:വിദ്യാഭ്യാസപ്രവർത്തകർ
നിലത്തുവര

ഏഷ്യയിൽ എല്ലായിടത്തും തന്നെ കണ്ടുവരുന്ന ഒന്നര മീറ്ററോളം ഉയരം വയ്ക്കുന്ന ഒരു കുറ്റിച്ചെടിയാണ് **നിലത്തുവര**. . പുൽമേടുകളിലും മലഞ്ചെരിവുകളിലും കാടുകളിലും എല്ലാം കാണാറുണ്ട്. വരണ്ടകാലാവസ്ഥയെ അതിജീവിക്കാനുള്ള കഴിവുണ്ട്.
Asian Tick Trefoil, Carpon Desmodium, Asian ticktrefoil എന്നെല്ലാം പേരുകളുണ്ട്. കന്നുകാലികൾക്കുള്ള മേച്ചിൽപ്പുറങ്ങളിൽ വളർത്താറുണ്ട്. ചുമയ്ക്ക് മരുന്നായി ഉപയോഗിക്കാറുണ്ട്.

## അവലംബം

## പുറത്തേക്കുള്ള കണ്ണികൾ
* നിറയെ വിവരങ്ങൾ 
* http://www.ars-grin.gov/cgi-bin/npgs/html/taxon.pl?311311
* http://www.tropicalforages.info/key/Forages/Media/Html/Desmodium_heterocarpon_subsp._heterocarpon.htm

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഡേയ്ക്കിരി

റം കൊണ്ടുണ്ടാക്കുന്ന ഒരു കോക്ക്ടൈലാണ് **ഡേയ്ക്കിരി**. ഇത് അന്തർദേശീയ ബാർമാൻ അസ്സോസിയേഷന്റെ ഔദ്യോഗിക കോക്ക്ടൈലുകളിൽ ഒന്നാണ് ഡേയ്ക്കിരിക്ക് പല വകവഭേദങ്ങളുണ്ട്. ക്ലാസ്സിക് ഡേയ്ക്കിരി ഇപ്രകാരമാണുണ്ടാക്കുക ഒരു കോക്ക്ടൈൽ ഷേക്കറിൽ ഒരു ജിഗർ (jigger 29 മില്ലിലിറ്ററിനു തുല്യം)  വെള്ള റം, ഒരു ജിഗർ നാരങ്ങാ നീര്, ഒരു റ്റീസ്പൂൺ പഞ്ചസാര, രണ്ട് റ്റേബിൾസ്പൂൺ ക്രഷ് ചെയ്ത ഐസ് ഇട്ട് നല്ലോണം കുലുക്കുക. എന്നിട്ട് സ്റ്റ്രൈൻ ചെയ്ത് ഒരു കോക്ക്ടൈൽ ഗ്ലാസ്സിൽ ഒഴിക്കുക. ഒരു സ്ലൈസ് നാരങ്ങ വച്ച് ഗാർണിഷ് ചെയ്യാം.  ഐ ബി ഏ ഇതിനെ ഒരു ബിഫോർ ഡിന്നർ കോക്ക്ടൈൽ ആയിട്ടാണ് വർഗ്ഗീകരിച്ചിരിക്കുന്നത്.

## അവലംബം

വർഗ്ഗം:കോക്ക്ടെയ്‌ലുകൾ
ശോശാ ജോസഫ്

പ്രമുഖയായ കേരളീയ ചിത്രകാരിയാണ് **ശോശാ ജോസഫ്**(ജനനം :23 ഡിസംബർ 1971). 
## ജീവിതരേഖ
പരുമലയിൽ ജനിച്ചു. മാവേലിക്കര രാജാ രവിവർമ്മ കോളേജിൽ നിന്ന് ഫൈൻ ആർട്സിൽ ഡിപ്ലോമയും ബറോഡ എം.എസ്. യൂണിവേഴ്സിറ്റിയിൽ നിന്ന് ചിത്രകലയിൽ ബിരുദാനന്തര ബിരുദവും നേടി. ബറോഡ യൂണിവേഴ്സിറ്റിയിലെ ഫൈൻ ആർട്ട് ഫാക്കൽറ്റിയാണ്.

## പ്രദർശനങ്ങൾ
കൊച്ചി,മുംബൈ, ബാംഗ്ലൂർ യു.എസ്.എ  എന്നിവടങ്ങളിൽ ചിത്ര പ്രദർശനം നടത്തിയിട്ടുണ്ട്.
*ദ കോമൺ
*ടെനാസിറ്റി ഓഫ് മൂൺ
*പഞ്ചതന്ത്ര
*ഇന്റിമേറ്റ് റവലേഷൻസ്
*ഓപ്പൺ ഐഡ് ഡ്രീംസ്
### 2012 കൊച്ചി-മുസിരിസ് ബിനലെയിൽ
'വാട്ട് ആർ വി' എന്ന ചിത്ര പരമ്പരയിലെ ആദ്യ മൂന്ന് ചിത്രങ്ങൾ പ്രദർശിപ്പിച്ചു.

## അവലംബം

## പുറം കണ്ണികൾ
* കൊച്ചി-മുസിരിസ് ബിനലെ വെബ്സൈറ്റ് 
* cghearthgallery 
* thehindu.com
* http://www.galeriems.com/exhibitions_2009_sosa_joseph.html

വർഗ്ഗം:1971-ൽ ജനിച്ചവർ
വർഗ്ഗം:ഡിസംബർ 21-ന് ജനിച്ചവർ
വർഗ്ഗം:കേരളീയരായ ചിത്രകാരികൾ
റസ്റ്റി നെയ്ൽ

സ്കോച്ച് വിസ്കിയും , ഡ്രാംബുയി എന്ന ലിക്കറും ചേർത്തുണ്ടാക്കുന്ന ഒരു കോക്ക്ടൈലാണ് **തുരുമ്പിച്ച ആണി** അഥവാ **റസ്റ്റി നെയ്ൽ**. ഇത് അന്തർദേശീയ ബാർമാൻ അസ്സോസിയേഷന്റെ ഔദ്യോഗിക കോക്ക്ടൈലുകളിൽ ഒന്നാണ്. ഇതുണ്ടാക്കുന്നതിപ്രകാരമാണ്. ഒരു വിസ്കി ഗ്ലാസ്സിൽ ഒരു പെഗ് ബ്ലെൻഡഡ് സ്കോച്ച് (ഇതുണ്ടാക്കാൻ സിംഗിൽ മാൾട്ട് ഉപയോഗിക്കാൻ പാടില്ല) ഒഴിക്കുക.  അതിന് മുകളിൽ രണ്ട് റ്റേബിൾസ്പൂൺ ഡ്രാംബുയി  ഒഴിക്കുക. ആവശ്യത്തിനു ഐസ്ക്യൂബും  ഇട്ട് മൃദുവായി ഇളക്കുക. കുറച്ച് നാരങ്ങാ സെസ്റ്റ് ഇട്ട് ഗാർണിഷ് ചെയ്യുക. 

## അവലംബം

വർഗ്ഗം:കോക്ക്ടെയ്‌ലുകൾ
അനാക്കാർഡിയേസീ

കശുമാവ്, മാവ്, അമ്പഴം, ചേര് എന്നിവയെല്ലാം ഉൾപ്പെടുന്ന സസ്യകുടുംബമാണ് **അനാക്കാർഡിയേസീ**. Anacardiaceae. ധാരാളം സാമ്പത്തിക പ്രാധാന്യമുള്ള വൃക്ഷങ്ങൾ ഈ കുടുംബത്തിലുണ്ട്. ഈ സസ്യകുടുംബത്തിലെ കുരുക്കൾ ഔഷധഗുണമുള്ളതും ഓർമ്മയുണ്ടാവാൻ നല്ലതുമാണത്രേ.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
സിജി കൃഷ്ണൻ

ശ്രദ്ധേയയായ ഒരു കേരളീയ ചിത്രകാരിയാണ് **സിജി കൃഷ്ണൻ**(ജനനം :1983).
## ജീവിതരേഖ
മാവേലിക്കര രാജാ രവിവർമ്മ കോളേജിൽ നിന്ന് ചിത്രകലയിൽ ബിരുദവും ഹൈദരാബാദ് സരോജിനി നായിഡു സ്കൂൾ ഓഫ് ഫൈൻ ആർട്സിൽ നിന്ന് ബിരുദാനന്തര ബിരുദവും നേടി.
## പ്രദർശനങ്ങൾ
കൊച്ചി,മുംബൈ, ബാംഗ്ലൂർ, ഡൽഹി എന്നിവടങ്ങളിൽ ചിത്ര പ്രദർശനം നടത്തിയിട്ടുണ്ട്. 2003 ലെ കേരള ലളിത കലാ അക്കാദമി ചിത്ര പ്രദർശനത്തിൽ പങ്കെടുത്തിട്ടുണ്ട്.
*പെറ്റേണൽ ഇൻസ്റ്റിങ്റ്റ്സ്
*0+0=0 മൈ ഫൈദേഴ്സ് മാത്തമാറ്റിക്സ്
*ഹെർ വർക്ക് ഈസ് നെവർ ഡൺ
*അൺഫെയ്ത്ത്ഫുള്ളി യുവേഴ്സ്

## [[കൊച്ചി-മുസിരിസ് ബിനാലെ 2012|കൊച്ചി-മുസിരിസ് ബിനലെയിൽ]]
അച്ഛനും മകളും തമ്മിലുള്ള ബന്ധത്തെ ചിത്രീകരിക്കുന്ന 'ലുല്ലബി സീരിസിലെ' മൂന്ന് ചിത്രങ്ങളും വിങ്സ് എന്ന സെൽഫ് പോർട്രെയിറ്റുമാണ് പ്രദർശിപ്പിച്ചിരിക്കുന്നത്. ലുല്ലബി സീരിസിന്റെ പശ്ചാത്തലം പൂജ്യം എന്ന അക്കം കൊണ്ടു നിറച്ചിരിക്കുന്നു. വിങ്സ് എന്ന സെൽഫ് പോർട്രെയിറ്റിൽ ചിറക് വിരിച്ച് കിടക്കുന്ന ഒരു പെൺകുട്ടിയെ വരച്ചിരിക്കുന്നു.

നേപ്പാളിൽ നിന്നുള്ള റൈസ് പേപ്പറിൽ ജലച്ചായം ഉപയോഗിച്ചാണ് ഇവ വരച്ചിരിക്കുന്നത്. 
## അവലംബം


വർഗ്ഗം:1983-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളീയരായ ചിത്രകാരികൾ
കേരളസംസ്ഥാന ചലച്ചിത്രപുരസ്കാരം 1969

മലയാളചലച്ചിത്രത്തിന് കേരളസർക്കാർ പുരസ്കാരങ്ങൾ ഏർപ്പെടുത്തിയത് 1969-ലാണ്. ഏറ്റവും മികച്ച ചിത്രമായി പി. സുബ്രഹ്മണ്യൻ സംവിധാനം ചെയ്ത കുമാരസംഭവവും മികച്ച സംവിധായകനായി എ. വിൻസെന്റും തിരഞ്ഞെടുക്കപ്പെട്ടു.

## ചലച്ചിത്രത്തിനു ലഭിച്ച പുരസ്കാരങ്ങൾ

## വ്യക്തിഗത പുരസ്കാരങ്ങൾ

## അവലംബം


വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
റോസ് ഗിറ്റാറിനാൽ

ഫോട്ടോഗ്രാഫർ എന്ന 2006ലെ ചിത്രം പുറത്തിറങ്ങി 7 വർഷങ്ങൾക്കു ശേഷം രഞ്ജൻ പ്രമോദ് വീണ്ടും സംവിധായകനായെത്തുന്ന മലയാളചലച്ചിത്രമാണ് **റോസ് ഗിറ്റാറിനാൽ**. കളർ സ്റ്റെൻസിലിന്റെ ബാനറിൽ  മഹാസുബൈർ നിർമ്മിക്കുന്ന ഈ ചിത്രം വിതരണത്തിനെത്തിക്കുന്നത് വർണചിത്രാ ബിഗ്‌സ്ക്രീൻ ആണ്. ഈ ചിത്രം 2013 മാർച്ച് 1 നാണ് പ്രദർശനത്തിനെത്തിയത്.

## അഭിനേതാക്കൾ
* മനു - ജോയ്
* റിച്ചാർഡ് ജോയ് തോമസ് - ശ്യാം
* ആത്‌മിയ രാജൻ - താര
* രജിത് മേനോൻ - ബിനോയ്
* ജഗദീഷ്
* ജോയ് മാത്യു
* താര കല്യാൺ

## സംഗീതം
* ഷഹബാസ് അമൻ, രഞ്ജൻ പ്രമോദ് എന്നിവർ എഴുതി ഷഹബാസ് അമൻ തന്നെ സംഗീതം നിർവഹിച്ച എട്ടു ഗാനങ്ങൾ ഇതിലുണ്ട്.

; ഗാനങ്ങൾ

# എങ്ങും നല്ല പൂക്കൾ - കാവ്യ അജിത്
# മഞ്ഞും നിലാവും - ആൽഫ്രഡ് എബി ഐസക്
# പാവം ഗായകൻ - ചാൾസ് നസ്‌രത്ത്
# ഈ കാറ്റിലും - ഷഹബാസ് അമൻ
# ചുറ്റി വരും കാറ്റേ - ഗായത്രി അശോകൻ
# സ്നേഹിതനേ - നേഹ നായർ
# കരയല്ലേ കുഞ്ഞേ - പാർവതി
# മൂങ്ങ - രഞ്ജൻ പ്രമോദ്

## പുറത്തേക്കുള്ള കണ്ണികൾ
* article from the hindu
* keralacinema.com
* doolnews.com
* ''Rose Guitarinaal'' at the Malayalam Movie Database

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
പാട്യാല പെഗ്

ലോകത്തിലെ ഏറ്റവും വലിയ പെഗ് എന്ന ഖ്യാതി നേടിയ പെഗ് ആണ് **പാട്യാല പെഗ്**. പട്യാല പെഗ്ഗിന്റെ ഉപജ്ഞാതാവ് പട്യാലയിലെ മഹാരാജാവ് ഭുപിന്ദർ സിംഗ് ആണ്. പോളോ മാതിരി കുതിരപ്പുറത്ത് ഉള്ള കളി ആയ "Tent Pegging" കളിയിൽ പാട്യാല ടീമും , ഐർലണ്ടിൽ നിന്ന് വന്ന ഒരു ടീമും തമ്മിൽ മത്സരം നടക്കുന്ന വേളയിൽ , ഐർലണ്ട് ടീമിനെ ഫിറ്റ്‌ ആക്കി കളി ചുളുവിൽ ജയിക്കാൻ വേണ്ടി ഭുപിന്ദർ സിംഗ് ഇറക്കിയ ഒരു നമ്പർ ആണ് സാധാരണ പെഗ്ഗിന്റെ ഇരട്ടി വരുന്ന ഈ വ്യാജ പെഗ്. ഇതാണ് പിൽക്കാലത്ത് പട്യാല പെഗ് എന്ന് അറിയപ്പെടുന്നത്.
## അവലംബം

വർഗ്ഗം:മദ്യപാനം
ഗുരുവായൂർ ആനയോട്ടം

ഗുരുവായൂർ ശ്രീകൃഷ്ണക്ഷേത്രത്തിലെ ഉത്സവാഘോഷങ്ങളോടനുബന്ധിച്ചുള്ള പ്രത്യേക ചടങ്ങാണ് **ഗുരുവായൂർ ആനയോട്ടം**. ഉത്സവകാലത്ത് ഭഗവാന്റെ സ്വർണ്ണതിടമ്പ് എഴുന്നള്ളിക്കുന്നതിനുള്ള ആനയെ തിരഞ്ഞെടുക്കുന്നത് ആനയോട്ടത്തിലൂടെയാണ്. ക്ഷേത്രത്തിന്റെ കിഴക്കുള്ള മഞ്ജുളാൽ പരിസരത്ത് നിന്ന് ആരംഭിക്കുന്ന ആനയോട്ടം അമ്പലത്തിന്റെ ഉള്ളിൽ ഏഴു പ്രദക്ഷിണത്തോടെ അവസാനിക്കുന്നു. ആദ്യം ക്ഷേത്രത്തിന്റെ കിഴക്കേ ഗോപുരം കടക്കുന്ന ആനയെ വിജയിയായി പ്രഖ്യാപിക്കും.

## ഐതിഹ്യം
ഗുരുവായൂരമ്പലത്തിൽ ആനയില്ലാതിരുന്ന കാലത്ത് ഉത്സവ എഴുന്നള്ളിപ്പിന് കൊടുങ്ങല്ലൂരിലെ തൃക്കണാമതിലകം ശിവക്ഷേത്രത്തിൽ നിന്ന് ആനകളെ കൊണ്ടുവരുമായിരുന്നു. എന്തോ കാരണങ്ങൾകൊണ്ട് ഒരു വർഷം ആനകളെ കൊണ്ടുവരാൻ കഴിഞ്ഞില്ല. അന്ന് ഉച്ചയ്ക്കുശേഷം തൃക്കണാമതിലകം ക്ഷേത്രത്തിൽനിന്ന് ഗുരുവായൂർ ക്ഷേത്രത്തിലേക്ക് ആനകൾ ഓടിയെത്തി എന്നാണ് ഐതിഹ്യം.  ഇതിന്റെ ഓർമ്മയ്ക്കായി എല്ലാവർഷവും ഗുരുവായൂർ ഉത്സവം ആരംഭിക്കുന്നത് ആനയോട്ടത്തോടെയാണ്. ആനകൾ ഓടിവന്ന സമയത്തെ അനുസ്മരിച്ചുകൊണ്ട് ഉച്ചതിരിഞ്ഞ് മൂന്നുമണിക്കാണ് ആനയോട്ടം നടത്തുന്നത്.

## ആനയില്ലാ ശീവേലി
ക്ഷേത്രത്തിൽ ആനയില്ലാതിരുന്ന കാലത്തെ ശീവേലിയെ അനുസ്മരിപ്പിക്കുന്നതാണ് ഉത്സവാരംഭദിവസത്തെ ആനയില്ലാ ശീവേലി. രാവിലത്തെ ശീവേലിക്ക് കീഴ്ശാന്തി ഗുരുവായൂരപ്പന്റെ സ്വർണ്ണതിടന്പ് കൈയിലെടുത്ത് നടന്നാണ് മൂന്നു പ്രദക്ഷിണം വെയ്ക്കുക. അന്നേ ദിവസം ആനയോട്ടം കഴിയുന്നതുവരെ ആനകൾ ക്ഷേത്രപരിസരത്ത് വരരുത് എന്നാണ് വ്യവസ്ഥ.

## ഒരുക്കങ്ങൾ
പുന്നത്തൂർ കോട്ടയിലുള്ള ആനകളിൽനിന്നും നല്ല ആരോഗ്യസ്ഥിതിയും അക്രമസ്വഭാവമില്ലാത്തതുമായ തിരഞ്ഞെടുക്കപ്പെട്ട ആനകളാണ് ആനയോട്ടത്തിൽ പങ്കെടുക്കുക. തിരഞ്ഞെടുക്കപ്പെട്ട ആനകളിൽ നിന്നും അഞ്ച് ആനകളെ മുൻനിരയിൽ ഓടാൻവേണ്ടി നറുക്കിട്ട് തീരുമാനിക്കും. പങ്കെടുക്കുന്ന ആനകളെ കുളിപ്പിച്ച് തയ്യാറാക്കി രണ്ടരയോടെ മഞ്ജുളാലിന്റെ അടുത്ത് അണിനിരത്തും.

## ചടങ്ങുകൾ
ക്ഷേത്രത്തിലെ നാഴികമണി മൂന്നടിച്ചാൽ ആനയോട്ടചടങ്ങുകൾ ആരംഭിക്കും. പാരമ്പര്യ അവകാശികൾ എടുത്തുകൊടുക്കുന്ന കുടമണികളുംകൊണ്ട് പാപ്പാന്മാർ ക്ഷേത്രത്തിൽനിന്നും മഞ്ജുളാൽ പരിസരത്തേക്കു ഓടിയെത്തി ആനകളെ അണിയിക്കും. ക്ഷേത്രം മാരാർ ശംഖുവിളിക്കുന്നതോടെ ആനയോട്ടം ആരംഭിക്കും. ആദ്യം ഓടിയെത്തി കിഴക്കേ ഗോപുരം കടക്കുന്ന ആനയെ വിജയിയായി പ്രഖ്യാപിക്കും. മുന്നിലെത്തുന്ന മൂന്നാനകളെ മാത്രമേ ക്ഷേത്രമതിലകത്തിലേക്ക് പ്രവേശിപ്പിക്കുകയുള്ളൂ. ആനകൾ  ക്ഷേത്രത്തിനകത്ത് ഏഴ് പ്രദക്ഷിണം വച്ച് കൊടിമരം വണങ്ങുന്നതോടെ ആനയോട്ടചടങ്ങുകൾ പൂർത്തിയാകും. ആനയോട്ടത്തിലെ വിജയിക്ക് ഉത്സവം കഴിയുന്നതുവരെ ക്ഷേത്രത്തിൽ പ്രത്യേക പരിഗണനയുണ്ടാവും.

## സുരക്ഷാ ക്രമീകരണങ്ങൾ
2011ലെ ആനയോട്ടത്തിൽ ഒരു ആന മറ്റൊരാനയെ ആക്രമിക്കുകയും ഭയാനകമായ അവസ്ഥ സൃഷ്ടിക്കുകയും ചെയ്ത സംഭവങ്ങളുടെ പശ്ചാത്തലത്തിൽ വളരെയധികം ക്രമീകരണങ്ങൾ വരുത്തിയിട്ടുണ്ട്. ക്ഷേത്രമതിലകത്തേക്ക് കടക്കുന്ന ആനകളുടെ എണ്ണത്തിലും ആനകളോടൊപ്പം ഓടുന്ന ആളുകളുടെ എണ്ണത്തിലും നിയന്ത്രണങ്ങൾ ഏർപ്പെടുത്തിയിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* കേരള ടൂറിസം വകുപ്പ് ആനയോട്ടം 
* 2013ലെ ആനയോട്ടത്തെകുറിച്ച് ദി ഹിന്ദു ദിനപത്രത്തിലെ വാർത്ത

വർഗ്ഗം:കേരളത്തിലെ ഉത്സവങ്ങൾ
വർഗ്ഗം:ഗുരുവായൂർ
സുകോമൾ സെൻ

പ്രമുഖ ഇന്ത്യൻ ട്രേഡ് യൂണിയൻ നേതാവും മുൻ രാജ്യസഭാംഗവുമായിരുന്നു **സുകോമൾസെൻ**(ജനനം : 16 ജൂൺ 1934). സി.പി.ഐ. എം കേന്ദ്ര കമ്മിറ്റി അംഗവും കേന്ദ്ര കൺട്രോൾ കമീഷൻ ചെയർമാനുമായിരുന്നു.  
## ജീവിതരേഖ
സുകുമാർ സെന്നിന്റെയും റോമാ സെന്നിന്റെയും മകനായി പശ്ചിമ ബംഗാളിൽ ജനിച്ചു. ഇംഗ്ലീഷിൽ ബിരുദാനന്തര ബിരുദവും റഷ്യൻ ഭാഷയിൽ  ഡിപ്ലോമായും നേടി. 3-4-0982 മുതൽ 2-4-1988 വരെയും 3-4-1988 മുതൽ 2-4-1994 വരെയും രാജ്യസഭാംഗമായിരുന്നു.  ട്രേഡ് യൂണിയനുകളുടെ ലോക ഫെഡറേഷനുമായി ബന്ധമുള്ള ഇന്റർനാഷണൽ ഓഫ് പബ്ലിക് ആൻഡ് അലൈഡ് എംപ്ലോയീസിന്റെ ജനറൽ സെക്രട്ടറിയായിരുന്നു. സംസ്ഥാന ഗവൺമെന്റ് ജീവനക്കാരുടെ അഖിലേന്ത്യാ സംഘടയുടെ സീനിയർ വൈസ് ചെയർമാനായും പ്രവർത്തിച്ചിട്ടുണ്ട്. 2017 നവംബർ 22-ന് 83-ആം വയസ്സിൽ അന്തരിച്ചു.

## കൃതികൾ
*സാർവദേശീയ തൊഴിലാളിവർഗ പ്രസ്ഥാനത്തിന്റെ ചരിത്രം
## അവലംബം


വർഗ്ഗം:1934-ൽ ജനിച്ചവർ

വർഗ്ഗം:ജൂൺ 16-ന് ജനിച്ചവർ

വർഗ്ഗം:സി.പി.ഐ.എം. നേതാക്കൾ
വർഗ്ഗം:തൊഴിലാളി സംഘടനാനേതാക്കൾ
വർഗ്ഗം:2017-ൽ മരിച്ചവർ
വർഗ്ഗം:നവംബർ 22-ന് മരിച്ചവർ
സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ

**സെബി** എന്ന ചുരുക്കപ്പേരിൽ അറിയപ്പെടുന്ന **സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ** 1988-ൽ ഒരു ഗവൺമെന്റ് തീരുമാനപ്രകാരം സ്ഥാപിതമായതാണ്. നിക്ഷേപകരുടെ താൽപര്യം സംരക്ഷിക്കാനും സ്റ്റോക്ക് മാർക്കറ്റിന്റെ വികസനം പ്രോത്സാഹിപ്പിക്കാനും സ്റ്റോക്ക് മാർക്കറ്റിനെ നിയന്ത്രിക്കാനും വേണ്ടിയാണ് സെബി സ്ഥാപിതമായത്. എന്നാൽ ചില സംഭവവികാസങ്ങൾ, സ്റ്റോക്ക് എക്സ്ചേഞ്ചുകളെ നിയന്ത്രിക്കാനുള്ള കാര്യശേഷി സെബിക്കില്ലെന്ന് തെളിയിച്ചു. തന്മൂലം സെബിക്ക് നിയമപരമായൊരു പദവി പ്രദാനം ചെയ്യേണ്ടത് ഒരാവശ്യമായിത്തീർന്നു. അങ്ങനെ 1992-ൽ സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ ആക്ട് പ്രകാരം സെബി ഒരു നിയമാധിഷ്ഠിത സ്ഥാപനമായി തീർന്നു. കേന്ദ്രഗവൺമെന്റ് നിയമിക്കുന്ന ഒരു ചെയർമാനും അഞ്ചംഗങ്ങളുമടങ്ങിയതാണ് ഡയറക്ടർ ബോർഡ്. ഇതിന്റെ ആസ്ഥാനം മുംബൈയിലാണ്.  മുംബൈയിൽ ഉള്ള ഹെഡ് ക്വാർട്ടേഴ്‌സ് കൂടാതെ ന്യൂ ഡൽഹി, കൊൽക്കത്ത, ചെന്നൈ, അഹമ്മദാബാദ് എന്നീ 4 പ്രധാന ഇടങ്ങളിൽ കൂടി ഓഫീസുകൾ ഉണ്ട്. 1992-ൽ സെക്യൂരിറ്റീസ് ആന്റ് എക്സ്ചേഞ്ച് ബോർഡ് ഓഫ് ഇന്ത്യ ആക്ട് പാസ്സായതോടെ, സെക്യൂരിറ്റീസ് മാർക്കറ്റിനെ നിയന്ത്രിക്കാനുള്ള അധികാരങ്ങളിൽ ചിലത് സെബിക്ക് കൈമാറി.

## അവലംബം

## പുറത്തേക്കുള്ള കണ്ണികൾ
* Securities and Exchange Board of India Website

വർഗ്ഗം:ഇന്ത്യയിലെ ഓഹരിവിപണി‎
ബംഗ്ലാദേശ് അവാമി ലീഗ്

ബംഗ്ലാദേശിലെ പ്രധാനപ്പെട്ട രാഷ്ട്രീയപാർട്ടികളിൽ ഒന്നാണ് **ബംഗ്ലാദേശ് അവാമിലീഗ്**. (ബംഗ്ലാ:বাংলাদেশ আওয়ামী লীগ).2014ലെ തിരഞ്ഞെടുപ്പിൽ ഭൂരിപക്ഷം നേടിയ അവാലി ലീഗ് തന്നെയാണ് ഇപ്പോഴത്തെ ബംഗ്ലാദേശ് സർക്കാരിന് നേതൃത്വം നൽകുന്നതും.

പൂർവ പാകിസ്താനിലെ ധാക്കയിൽ 1949നാണ് ബംഗ്ലാദേശ് അവാമിലീഗ് രൂപീകരിച്ചത്.മൗലാനാ അബ്ദുൽ ഹമീദ് ഖാൻ ഭാഷാനി,യാർ മൊഹമ്മദ് ഖാൻ,ഷംസുൽ ഹക്ക്,ഹുസൈൻ ഷഹീദ് സുഹ്രവർദി എന്നിവരായിരുന്നു പ്രധാന നേതാക്കൾ.

## അവലംബം


വർഗ്ഗം:ബംഗ്ലാദേശിലെ രാഷ്ട്രീയകക്ഷികൾ
ടൈപ്റൈറ്റർ

മലയാളത്തിൽ അച്ചെഴുത്തു യന്ത്രം എന്നു പറയാം. അക്ഷരങ്ങൾ പ്രത്യേകമായി സംവിധാനിച്ചുവച്ച കട്ടകളിൽ വിരലുകൾ കൊണ്ടമർത്തുമ്പോൾ ഒരു സിലിണ്ടറിലോ ഗോളകങ്ങളിലോ വച്ചിട്ടുള്ള കടലാസിൽ അക്കങ്ങളോ, അക്ഷരങ്ങളോ പതിപ്പിക്കുന്ന യന്ത്രത്തെ ടൈപ്റൈറ്റർ എന്ന് പറയുന്നു. ഇത് പ്രവർത്തിപ്പിക്കുന്ന ആളിനെ ടൈപ്പിസ്റ്റ് എന്നാണു വിളിക്കാറ്. കമ്പ്യൂട്ടർ വരുന്നതിന്ന് മുമ്പ് എല്ലാ പ്രധാനപ്പെട്ട ഓഫീസുകളിലും ടൈപ്റൈറ്റർ ആയിരുന്നു മുഖ്യ ടൈപിങ് യന്ത്രം.

കമ്പ്യൂട്ടർ ഇന്റർനെറ്റ് സംവിധാനങ്ങൾ ഉപയോഗിച്ച് രഹസ്യ വിവരങ്ങൾ ചോർത്താൻ എളുപ്പമാണെന്നതിനാൽ, പ്രതിരോധമന്ത്രാലയവുമായി ബന്ധപ്പെട്ട ഓഫീസുകളിൽ വീണ്ടും പഴയ ടൈപ്പ്‌റൈറ്റിംഗ് മെഷീനുകൾ തന്നെ ഉപയോഗിച്ചു തുടങ്ങാൻ 2013 ജൂലൈ മാസം റഷ്യ നടപടികൾ സ്വീകരിച്ചു തുടങ്ങി. 

*പ്രധാന ഭാഗങ്ങൾ*-
കീബോർഡ്, ഷിഫ്റ്റ് കീ, സ്പേസ് ബാർ, സിലിണ്ടർ നോബ്, കാര്യേജ് റിട്ടേൺ ലിവർ, ബാക്ക് കീ

ടൈപ്റൈറ്റർ നിർമ്മാണത്തിൽ മുൻപന്തിയിലുള്ളവർ ഇ.റമിങ്ടൺ ആന്റ് സൺസ്, ഐ.ബി.എം, ഇമ്പീരിയൽ ടൈപ്റൈറ്റേഴ്സ്, ഒലിവർ ടൈപ്റൈറ്റർ കമ്പനി, ഒലിവെട്ടി,റോയൽ, സ്മിത് കൊറോണ, അണ്ടർവുഡ് എന്നിവരാണു.

## '''തുടക്കം'''

അന്ധർക്ക് ഉപയോഗിക്കാൻ ഉന്തിനിൽക്കുന്ന അക്ഷരങ്ങൾ നിർമ്മിക്കുന്നതിനുള്ള ഒരു യന്ത്രം 1784-ൽ ഫ്രാൻസിൽ കണ്ടുപിടിച്ചു. വിരലുകൾ കൊണ്ടമർത്തി പ്രവർത്തിപ്പിക്കാവുന്ന കട്ടകളോടുകൂടിയ ഒരു ടൈപ്റൈറ്റർ ആദ്യമായി പ്രയോഗത്തിൽ വന്നതും ഫ്രാൻസിൽ തന്നെ ആയിരുന്നു(1829). പരിഷ്കരിച്ച ആദ്യത്തെ ടൈപ്റൈറ്റർ യന്ത്രം വിപണിയിൽ കൊണ്ടുവന്നത് റെമിങ്ടൺ കമ്പനി ആണു(1873).വൈദ്യുതികൊണ്ട് പ്രവർത്തിപ്പിക്കാവുന്ന ആദ്യത്തെ റ്റൈപ്റൈറ്റർ ഉണ്ടാക്കിയത് 1872-ൽ തോമസ് എഡിസൺ ആണു. ഇവയെല്ലാം പ്രചാരത്തിൽ വന്നത് 1920-നു ശേഷമായിരുന്നു.

## '''സംവിധാനം'''

ലിപികൾ, അക്കങ്ങൾ, ചിഹ്നങ്ങൾ തുടങ്ങിയ,ഇന്നത്തെ [കമ്പ്യൂട്ടർ] കീബോർഡുകൾ ഉപയോഗിക്കുന്ന 'ക്വെർട്ടി' സംവിധാനം ആദ്യമായി തുടങ്ങിവെച്ചത് ടൈപ്രൈറ്ററുകളിലാണു. ഇതെല്ലാം പഠിപ്പിക്കാനും മറ്റും പരിശീലനം നേടിയ അധ്യാപകർ നടത്തുന്ന സ്ഥാപനങ്ങൾ എല്ലായിടത്തും, മുൻ കാലങ്ങളിൽ സജീവമായിരുന്നു. അവിടെ നിന്നും പരിശീലനം നേടി, [ഗവണ്മെന്റ്]പരീക്ഷകൾ പാസ്സായ സർട്ടിഫിക്കറ്റ് ഉള്ള ഉദ്യോഗാർത്ഥിൾക്കേ ടൈപിസ്റ്റ് ജോലികൾ ലഭിക്കുമായിരുന്നുള്ളൂ.

## അവലംബം

വർഗ്ഗം:അച്ചടിവിദ്യ
വർഗ്ഗം:യന്ത്രങ്ങൾ
കോക്ക്ടെയിൽ (വിവക്ഷകൾ)

* കോക്ക്ടെയിൽ - ഒരു തരം മദ്യക്കൂട്ട്
* കോക്ക്ടെയിൽ (ചലച്ചിത്രം) - ഒരു മലയാള ചലച്ചിത്രം
* കോക്ക്ടെയിൽ - ഒരു ഹിന്ദി ചലച്ചിത്രം
ചെസ്സുകളിയിലെ മദ്ധ്യഘട്ടം

ചെസ്സിലെ പ്രാരംഭനീക്കങ്ങൾക്കും അന്ത്യഘട്ടത്തിനും ഇടയിലുള്ള ദശയ്ക്കാണ് ചെസ്സുകളിയിലെ മദ്ധ്യഘട്ടം എന്നു പറയുന്നത്.പ്രാരംഭനീക്കങ്ങളും മധ്യഘട്ടത്തിലെ നീക്കങ്ങളും തമ്മിൽ വ്യക്തമായ അതിർവരമ്പുകളൊന്നുമില്ല.രണ്ടുകളിക്കാരും  കരുക്കളുടെവിന്യാസം ഏകദേശം പൂർത്തിയാക്കിയിട്ടുള്ള ഘട്ടത്തെയാണ് പൊതുവെ മദ്ധ്യഘട്ടം എന്നു വിവക്ഷിക്കുന്നത്.

വർഗ്ഗം:ചെസ്സ് കരുനീക്കങ്ങൾ
ഭരതം

1991ൽ ലോഹിതദാസിന്റെ രചനയിൽ സിബി മലയിൽ സംവിധാനം ചെയ്തു  പുറത്തിറങ്ങിയ മലയാളചലച്ചിത്രമാണ് **ഭരതം**. പ്രണവം ആർട്സ്ന്റെ ബാനറിൽ മോഹൻലാലാണ് ഈ ചിത്രം നിർമിച്ചിരിക്കുന്നത്. മോഹൻലാൽ, നെടുമുടി വേണു, ഉർവ്വശി, ലക്ഷ്മി, മുരളി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്. രവീന്ദ്രൻ മാസ്റ്റർ സംഗീതസംവിധാനം നിർവഹിച്ച ഈ ചിത്രത്തിലെ ഗാനങ്ങൾ വളരെ പ്രസിദ്ധമാണ്.

1991-ൽ മൂന്നു ദേശീയ ചലച്ചിത്രപുരസ്കാരങ്ങളും അഞ്ചു സംസ്ഥാന ചലച്ചിത്രപുരസ്കാരങ്ങളും ഈ ചലച്ചിത്രം കരസ്ഥമാക്കി.

## അഭിനേതാക്കൾ
* മോഹൻലാൽ
* നെടുമുടി വേണു
* ഉർവ്വശി
* ലക്ഷ്മി
* മുരളി
* കവിയൂർ പൊന്നമ്മ
* തിക്കുറിശ്ശി സുകുമാരൻ നായർ
* കെ.പി.എ.സി. ലളിത
* ലാലു അലക്സ്
* ഒടുവിൽ ഉണ്ണികൃഷ്ണൻ
* ബോബി കൊട്ടാരക്കര

## ഗാനങ്ങൾ
കൈതപ്രം രചിച്ച ഗാനങ്ങൾക്ക് സംഗീതം നൽകിയിരുക്കുന്നത് രവീന്ദ്രൻ മാസ്റ്ററാണ്. യേശുദാസും, ചിത്രയും, ബാലമുരളികൃഷ്ണയുമാണ്‌ ഈ ചിത്രത്തിലെ ഗാനങ്ങൾ ആലപിച്ചിരിക്കുന്നത്.

## പുരസ്കാരങ്ങൾ
### ദേശീയ ചലച്ചിത്രപുരസ്കാരം
* മികച്ച നടൻ : മോഹൻലാൽ
* മികച്ച പിന്നണിഗായകൻ  : കെ.ജെ. യേശുദാസ്
* പ്രത്യേക ജൂറി പുരസ്കാരം : രവീന്ദ്രൻ മാസ്റ്റർ

### കേരളസംസ്ഥാന ചലച്ചിത്രപുരസ്കാരം
* മികച്ച രണ്ടാമത്തെ ചിത്രം
* മികച്ച നടൻ : മോഹൻലാൽ
* മികച്ച നടി : ഉർവ്വശി
* മികച്ച സംഗീതസംവിധായകൻ : രവീന്ദ്രൻ മാസ്റ്റർ
* പ്രത്യേക ജൂറി പുരസ്കാരം : നെടുമുടി വേണു

### ഫിലിം ക്രിട്ടിക്സ് അവാർഡ്
* മികച്ച തിരക്കഥാകൃത്ത് : എ.കെ. ലോഹിതദാസ്

## പുറത്തേക്കുള്ള കണ്ണികൾ
* 
* ഭരതം  – മലയാളസംഗീതം.ഇൻഫോ

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ